Ακούστε το νέο τραγούδι της Ελένης Φουρέιρα με τίτλο "Tomame" - InfeGreece\nΣήμερα δόθηκε στην δημοσιότητα το καινούριο τραγούδι της Ελένης Φουρέιρα με τίτλο Tomame. Το νέο της single κινείται σε reggaeton ρυθμούς ενώ οι στίχοι του είναι στα αγγλικά και στα ισπανικά. Συνθέτης του κομματιού είναι ο Alex Papaconstantinou κι αυτή αποτελεί την δεύτερη συνεργασία της Ελένης με τον επιτυχημένο συνθέτη καθώς ο ίδιος έχει γράψει και τo Fuego, την φετινή συμμετοχή της Κύπρου στην Eurovision.\nTo τραγούδι κυκλοφόρησε από την δισκογραφική εταιρία της καλλιτέχνιδας Panik Records ενώ παράλληλα θα κυκλοφορήσει από την Sony Music (International). Ουσιαστικά αποτελεί το δεύτερο κομμάτι που θα ταξιδέψει στο εξωτερικό, μετά την εξαιρετική πορεία που σημείωσε το Fuego. (Θυμηθείτε προηγούμενο άρθρο μας σχετικά με το συμβόλαιο της τραγουδίστριας με την Sony Music International).\nΤο καλοκαίρι είχε κυκλοφορήσει και το τραγούδι Caramela, το οποίο είναι το soundtrack της ταινίας “ΑΙΓΑΙΟ SOS” με το video clip του να ξεπερνά αυτήν την στιγμή τις επτά εκατομμύρια προβολές.\nΠαράλληλα η εκρηκτική τραγουδίστρια συνεχίζει την επιτυχημένες εμφανίσεις της στο εξωτερικό, δίνοντας συναυλίες σε μεγάλα φεστιβάλ σε αρκετές πόλεις της Ευρώπης. Προσεχώς θα έχουμε την ευκαιρία να την δούμε και στην κριτική επιτροπή του νέου σόου του Open Channel με τίτλο La Banda, όπου μαζί με τον Θοδωρή Μαραντίνη και τον Μιχάλη Κουϊνέλη θα βρούνε το επόμενο κορυφαίο boyband της Ελλάδος.\nΔείτε παρακάτω το video clip του Tomame:\nΕμείς να ευχηθούμε καλοτάξιδο το Tomame και είμαστε σίγουροι ότι θα αποτελέσει το νέο hit της Ελένης!\nEurostars, featured, Διεθνή\tAlex P., new single, new song, Panik Records, Sony Music International, tomame, Ελένη Φουρέιρα\n11 Οκτωβρίου 2018 at 22:12\n26 Οκτωβρίου 2018 at 01:05\nΚαλησπέρα, δυστυχώς προς το παρόν θα πρέπει να έχετε λογαριασμό στο Spotify για να το ακούσετε ολόκληρο.\n26 Οκτωβρίου 2018 at 01:06\nΜε το πρώτο άκουσμα καθόλου καλό.Είναι αυτό single για να κυκλοφορήσει στην Ευρώπη ως follow-up του ‘Fuego’;\n26 Οκτωβρίου 2018 at 01:25\nΜην κοινοποιήσετε το σχόλιο. Εδώ υπάρχει και στο Youtube.\n26 Οκτωβρίου 2018 at 01:59\nΑπογοητεύτικα με το αποτέλεσμα…Περίμενα καλύτερα πράγματα απ’τον Alex P.\nΚάλη της επιτυχία όπως και να’χει. Στην Ισπανία θεωρείται δεδομένη η επιτυχία του τραγουδιού. Το θέμα είναι αν θα αγαπηθεί και απο άλλες Χώρες.\nΤο κουπλέ μου άρεσε. Όσον αφορά το ρεφραίν, μου άρεσε το σημείο 0:59-1:04.\nΤο τραγούδι έχει τις σωστές βάσεις, αλλά δεν έχει αυτό το κάτι για να γίνει massive hit.\n26 Οκτωβρίου 2018 at 10:35\n26 Οκτωβρίου 2018 at 12:27\nΕξαιρετικό και ακρως χορευτικό ρεγκετον, ιδανικό follow up του Fuego και με ολα τα φόντα να πιασει νουμερο 1 σε ολες τις ισπανόφωνες χώρες!! Και ταιριαζει απόλυτα στη φωνη και το στυλ της Φουρειρα! Μπράβο !!\n26 Οκτωβρίου 2018 at 16:57\nΔεν είναι κακό. Χαλαρή και ευδιάθετη λάτιν-ποπ. Μου θυμίζει αρκετά τη Margaret και άλλες παρεμφερείς λάτιν συμμετοχές στο φετινό Melodifestivalen.\n26 Οκτωβρίου 2018 at 20:31\nΤέλειο τραγούδι για άλλη μια φορά


Στον Πειραιά ο 30χρονος δολοφόνος της Γαρυφαλλιάς - «Θα είχε σωθεί αν τη βρίσκαμε 10 λεπτά νωρίτερα»(φωτό) - iRafina\nΡαφήνα: Φουλ οι μηχανές για τις γεωτρήσεις για Αττική Οδό & Προαστιακό –…\nΗ “Αυγή” για το Ειδικό Πολεοδομικό Σχέδιο σε Ραφήνα & Μάτι –…\nΣπάτα: “Πορεία της Γαλιλαίας” – Οκτώ Δήμοι, Μία αγκαλιά ανακούφισης…\nΚορονοϊός: 5.588 νέα κρούσματα – 11 νέοι θάνατοι και 149 οι διασωληνωμένοι\nΝτέμης Νικολαΐδης: Ποια είναι η Φανή Σπυριδάκη, η νέα του σύντροφος (φωτό)\n«Ο Πέτρος Φιλιππίδης άρπαξε τον Σπύρο Μπιμπίλα από το πέτο και φώναζε: Εσύ είσαι…\nΚατερίνα Παπουτσάκη: «Εγώ έκλαιγα κι αυτοί μου έλεγαν σ’ αρέσει τώρα, σ΄ αρέσει;»\nΣτοίχημα: Συντηρητικά σε Γερμανία και Αγγλία\nΟΑΚΑ: Καταστροφές και χάος άφησαν πίσω τους οι οπαδοί μετά τον τελικό Κυπέλλου\nΠρωταθλητής Αττικής στην ποδηλασία ο Δημήτρης Αθανασίου από το Νέο Βουτζά!\nΣτον Πειραιά ο 30χρονος δολοφόνος της Γαρυφαλλιάς – «Θα είχε σωθεί αν τη βρίσκαμε 10 λεπτά νωρίτερα»(φωτό)\nΤην ώρα που ο δράστης της δολοφονίας της 26χρονης Γαρυφαλλιάς στη Φολέγανδρο έφτασε στον Πειραιά και πήρε το δρόμο για τον Κορυδαλλό αίσθηση προκαλούν τα όσα αποκαλύπτει ο γιατρός που προσπάθησε να την επαναφέρει στη ζωή όταν εντοπίστηκε μέσα στη θάλασσα.\nΣύμφωνα με όσα είπε βρέθηκε στην παραλία της Λυγαριάς την μέρα που εντοπίστηκε η 26χρονη. Αποκάλυψε ότι προσπάθησε να της κάνει αναπνευστική ανάνηψη και συνειδητοποίησε ότι ήταν ακόμα ζεστή. «Αν είχε ανασυρθεί 10 λεπτά νωρίτερα από το νερό ενδεχομένως να είχε σωθεί», ανέφερε χαρακτηριστικά όπως μετέδωσε ο ΣΚΑΪ.\nΟ 30χρονος καθ’ ομολογία δολοφόνος της Γαρυφαλλιάς έφτασε από τη Νάξο το μεσημέρι της Παρασκευής στο λιμάνι του Πειραιά και από εκεί μεταφέρθηκε στον Κορυδαλλό. Αρχικά θα μεταφερθεί στο ψυχιατρείο των φυλακών, προκειμένου να διενεργηθεί η ψυχιατρική πραγματογνωμοσύνη που έχει ζητήσει η υπεράσπιση του, εάν αυτό κριθεί απαραίτητο.\nΟ 30χρονος κατά την άφιξη στον Πειραιά φυγαδεύτηκε από τους αστυνομικούς για να αποφύγει το πλήθος. Να σημειωθεί ότι οι επιβάτες του πλοίου περίμεναν μέχρι να αποχωρήσει ο 30χρονος για να ξεκινήσουν την διαδικασία της αποβίβασης.\nΔείτε ακόμα: «Ο κορoνοϊός δεν παίρνει άδεια λόγω καλοκαιριού, το πρόβλημα θα επανεμφανιστεί τον Οκτώβρη»\nΡαφήνα: Για πρώτη φορά στη δημοσιότητα το συγκλονιστικό βίντεο από τη φωτιά στο Κ. Λιμανάκι – Έτσι έσωσε κόσμο η Πολ. Προστασία!\nΚαι δεύτερο κρούσμα λέπρας! Μετά το «Αττικόν», γυναίκα…\nΝεκρά παιδιά: «Βόμβα» Λιάγκα – Η αστυνομία είναι…\nΑναγκαστική προσγείωση ελικοπτέρου Απάτσι στην Κάρυστο!


Απαγόρευση κυκλοφορίας: Πού βρισκόμαστε και τι μπορεί να ακολουθήσει | PLUS by gazzetta\nΜε δεδομένο λοιπόν οτι σύμφωνα με τους ειδικούς, περιμένουμε έξαρση των κρουσμάτων στα μέσα του Απριλίου, είναι πολύ πιθανό λίγες μέρες νωρίτερα να περάσουμε στην τρίτη φάση.\nΑυτό θα γίνει αν τα κρεβάτια στις μονάδες εντατικής θεραπείας αρχίσουν να μειώνονται επικίνδυνα. Τότε λοιπόν ο περιορισμός κυκλοφορίας θα γίνει ακόμα πιο αυστηρός, θα είναι ανοιχτά μόνο σούπερ μάρκετ, φαρμακεία και κάποια πρατήρια καυσίμων, ενώ θα ελαχιστοποιηθεί ο κόσμος που θα κυκλοφορεί έξω.\nΤο καλό είναι πάντως πως η πορεία του κορονοϊού μέχρι σήμερα, δείχνει οτι πιθανότα δεν θα χρειαστεί να ενεργοποιηθεί η τέταρτη φάση. Αν κάτι τέτοιο γίνει, σημαίνει πως η κατάσταση θα έχει ξεφύγει, όλη η χώρα θα έχει μπει σε καραντίνα και θα χρησιμοποιούνται πλωτά και κινητά νοσοκομεία, με τις μετακινήσεις από το σπίτι να είναι για πάρα πολύ σημαντικούς λόγους.\nΌπως τονίζουν όσοι εμπλέκονται στον σχεδιασμό, κάτι τέτοιο θα αποτελεί έκπλήξη αν χρειαστεί να γίνει.


Ευρώπη: Απόφυση της Κίνας; - ΤΑ ΝΕΑ\ntanea.gr > Έντυπες Ειδήσεις > Απόψεις > Ευρώπη: Απόφυση της Κίνας;\nΕυρώπη: Απόφυση της Κίνας;\nΣε μια συνέντευξή του στους «Financial Times» ο Χένρι Κίσινγκερ πριν από έναν χρόνο επισήμανε την πιθανότητα οι παγκόσμιες γεωπολιτικές και γεωοικονομικές εξελίξεις να καταστήσουν την Ευρώπη ένα είδος απόφυσης της Κίνας. Η ανάλυσή του συνοδευόταν από μια εκτίμηση για τις Ηνωμένες Πολιτείες Αμερικής. Η οικονομική επιθετικότητα της Κίνας και η μερική έστω πρόσδεση της Ευρώπης στο άρμα της, θα σήμαινε για την Αμερική ένα είδος απομόνωσης, στροφής προς τον εαυτό της. Στο πλαίσιο αυτό, πάντα κατά τον Κίσινγκερ, ο πρόεδρος Τραμπ ήταν κι αυτός ένα φυσιολογικό αποτέλεσμα της ιστορίας. Οι αναπάντεχες και πρωτοφανείς εξελίξεις με τον κορωνοϊό επιτάχυναν τις εξελίξεις, ως φαίνεται, που ο Χ. Κίσινγκερ είχε προβλέψει.\nΙσως είναι λιγότερο γνωστό ότι η περιοχή της Λομβαρδίας είχε ήδη συνάψει στενές οικονομικές σχέσεις με την Κίνα. Η μεσαία τάξη και τα ανώτερα στρώματα που, λόγω της οικονομίας της αγοράς, αναπτύσσονται στη μεγάλη αυτή χώρα, δημιουργούν τις προϋποθέσεις ανάπτυξης μιας «αγοράς πολυτελούς ζωής» με έμφαση στην ένδυση, τα ακριβά αυτοκίνητα, τα αξεσουάρ κτλ. Ολες οι μεγάλες πόλεις της Κίνας περιλαμβάνουν ήδη ένα σημαντικό κομμάτι της αγοράς όπου πολυτελείς ευρωπαϊκές ιταλικές και γαλλικές φίρμες διαθέτουν μεγάλο μερίδιο. Η Κίνα έχει διεισδύσει οικονομικά ήδη στη Νότια Ευρώπη. Στη Βόρεια Ιταλία έχει αγοράσει μεγάλους οίκους μόδας αλλά και παραδοσιακές βιομηχανίες. Η οικονομική διείσδυση περιλαμβάνει και την κτηματαγορά. Υπάρχουν απευθείας πτήσεις Γιουχάν - Μιλάνου, ενώ δεκάδες χιλιάδες Κινέζοι επισκέπτονται αλλά και διαμένουν στην περιοχή. Οσοι έχουν επισκεφθεί πρόσφατα το Μιλάνο, όπως ο υπογράφων, θα έχουν διαπιστώσει ότι η περιοχή της Λομβαρδίας αναπτύσσεται ραγδαία σε αντίθεση με άλλες περιοχές όχι μόνο της Νότιας αλλά και της Βόρειας Ιταλίας. Η περιοχή αυτή σφύζει από ζωή και έντονους ρυθμούς οικονομικής δραστηριότητας. Η κινεζική οικονομική εισβολή έχει μεγάλη συμβολή και στα δύο. Αυτός είναι και ο λόγος που η Λομβαρδία έχει πληγεί τόσο από τον κορωνοϊό. Αλλά και ο λόγος που η υγειονομική βοήθεια της Κίνας έφτασε πρώτα εκεί. Θυμίζω επίσης τη βοήθεια σε υλικό και τεχνογνωσία που προσφέρει η Κίνα στη Σερβία. Ανάλογη αλλά σε μικρότερο βαθμό είναι και η περίπτωση της Ισπανίας. Δεν μπορεί κανείς να εκτιμήσει, μετά τα όσα έχουν συμβεί, τι θα ακολουθήσει ακριβώς, αλλά η επιρροή της κινεζικής οικονομίας στη Νότια Ευρώπη είναι δεδομένη και με ρίζες πλέον. Η Ελλάδα έχει δει αυτή την επιρροή στο λιμάνι του Πειραιά και σε κάποιο βαθμό στην κτηματαγορά. Είναι όμως ακόμα στην αρχή.\nΗ επιθετική αντιμετώπιση του κορωνοϊού σε χώρες όπως η Κίνα, η Νότια Κορέα ή και η Σιγκαπούρη αναδεικνύουν ένα ακόμη ασιατικό πλεονέκτημα. Οι δύο τελευταίες έχουν ποσοστό δαπανών στο ΑΕΠ 30% και 18% αντιστοίχως. Οι χώρες αυτές έχουν πολιτικά συστήματα που ξεκινούν από τη δικτατορία και στην καλύτερη περίπτωση φτάνουν στην πολύ αυστηρή Δημοκρατία. Η αφοσίωση όμως των συστημάτων αυτών στην εξοργιστικά μερικές φορές ελεύθερη αγορά εκπλήσσει. Με άλλα λόγια, παρουσιάζεται το φαινόμενο ευρωπαϊκές χώρες με σχεδόν διπλάσιες δαπάνες και έντονα ρυθμισμένες αγορές να έχουν πολύ χειρότερα αποτελέσματα στην αντιμετώπιση της πανδημίας. Αν προσθέσει κανείς και την οικονομική επιτυχία των χωρών αυτών, η οποία είναι αδιαμφισβήτητη, τότε εύλογο είναι να υποθέσει ότι όταν περάσουν όλα αυτά η επιρροή του ασιατικού μείγματος ελεύθερης αγοράς και αυταρχικής Δημοκρατίας μπορεί να καταστεί πρότυπο οικονομικής και πολιτικής οργάνωσης του 21ου αιώνα ιδιαιτέρως ενδιαφέρον για τους εξαντλημένους από την οικονομική στασιμότητα Ευρωπαίους. Πολύ περισσότερο όταν μάλιστα η Ευρώπη έχει μείνει τόσο πίσω σε κρίσιμα ζητήματα όπως τα επιχειρηματικά start up ή η 5G τεχνολογία.\nΠελαγίδης Θοδωρής 17 Απριλίου 2020 | 05:00


AMFIKLIA-Αμφίκλεια: Η εταιρεία LIFE μέγας χορηγός του Άρη Αμφίκλειας\nΑ.Σ. Άρης Αμφίκλειας και LIFE μαζί!!\nΣτο νέο πρωτάθλημα της LIFE Α ΕΣΚΑΣΕ μέγας χορηγός της ανδρικής μας ομάδας θα είναι η εταιρία παραγωγής LIFE!\nΣτην φωτογραφία ο πρόεδρος του συλλόγου μας μαζί με τον σύμβουλο στρατηγικής της εταιρείας LIFE κ. Τριάντης Παναγιώτης. Πηγή


Γνωρίζεις όμως ότι σε ότι αφορά τον δείκτη νεότητας δεν υπολογίζουμε σωστά ένα παράγοντα; Έρευνες δείχνουν ότι το λαμπερό χαμόγελο «αφαιρεί» κάποια χρόνια από τη φαινομενική ηλικία μας. Συνεπώς μήπως ήρθε η ώρα να προσέξουμε λίγο περισσότερο τα δόντια μας;\nΓια μένα εδώ ισχύει η φράση « δεν θέλει κόπο, θέλει τρόπο» και θα το αναλύσω αμέσως.\nΚαταρχάς θεωρώ ότι όπως και με τα καθαρά νύχια, είναι θέμα αυτοσεβασμού. Η περιποίηση δηλαδή και η καθαριότητα. Για μένα δεν έχει καμία σημασία αν βάζεις την ακριβότερη κρέμα του κόσμου ή αν επισκέπτεσαι δερματολόγο ή πλαστικό για να έχεις το πιο φρέσκο δέρμα, αν δεν έχεις ωραίο χαμόγελο. Καθαρό και λαμπερό.\nΦροντίζουμε πάντα να βουρτσίζουμε τα δόντια μας 2 τουλάχιστον φορές την ημέρα (ιδανικά για μετά από κάθε γεύμα) κυρίως για μειώσουμε την επίθεση των οξέων που φθείρουν τα δόντια, να προλάβουμε τους λεκέδες από τις χρωστικές των τροφών αλλά και να αφαιρέσουμε τα υπολείμματα τροφών ανάμεσα από τα δόντια που εκτός από εστία μικροβίων, προκαλούν και δυσάρεστη αναπνοή.\nΚι έρχομαι στο κομμάτι που απασχολεί τους περισσότερους. Τα λευκά δόντια. Δυστυχώς, δεν μπορούμε όλοι να έχουμε το baby diamond λευκό στα δόντια. Η σοφή φύση έχει προνοήσει και τα δόντια μας έχουν εκείνο το λευκό που ταιριάζει στον τόνο της επιδερμίδας μας και στα χρώματα μας (δεν αναφέρομαι σε περιπτώσεις που υπάρχει παθολογία ή κακή πάστα δοντιών).\nΟπότε είναι μάλλον μάταιο να προσπαθούμε να κάνουμε bleaching στα δόντια χωρίς να τα καταπονήσουμε) αλλά και αν το κάνουμε ίσως το αποτέλεσμα δεν θα είναι αρμονικό (κι έχουμε δει πολλά παραδείγματα διάσημων).\nΑν τα δόντια είναι καθαρά, χωρίς πλάκα και χρωστικές, θα φαίνονται και πιο φωτεινά καθώς το φως θα αντανακλά καλύτερα. Σε κάθε περίπτωση πριν αποφασίσετε μία λεύκανση, μιλήστε με τον οδοντίατρό σας και αποφασίστε από κοινού.\nΣτο σπίτι μπορείτε να χρησιμοποιείτε οδοντόκρεμες λεύκανσης. Από της ευρείας (super market) που έχω δοκιμάσει την καλύτερη δουλειά στα δικά μου δόντια έκανε η ΑΙΜ White Now, που τη χρησιμοποιούσα και για πολύ καιρό αλλά την έχω σταματήσει καθώς, ξέρετε ότι πάντα ψάχνω να δοκιμάσω και άλλες επιλογές.\nΤον τελευταίο καιρό προσπάθησα να δώσω ευκαιρία στην Oral B (αυτή που διαφημίζει η Σακίρα) αλλά δεν με ενθουσίασε ενώ πρόσφατα έπεσε και στα χέρια μου η Colgate Max White For Men η οποία so far so good. Κι επειδή δεν μπορώ να πω ακόμα πολλά, σύντομα θα έχω στα χέρια μου εταιρεία που προς το παρόν δεν κυκλοφορεί Ελλάδα και μόλις βγει το πόρισμα θα σας το παρουσιάσω εδώ!\nTags: 3 οδοντόκρεμες λεύκανσης, Aim, Colgate, featured, Grooming, Men, OralB, Άντρας, Λευκά Δόντια, Υγεία Δοντιών\n30/05/2016 at 13:24\nΚαλημερα!! Αργία σήμερα και ευτυχώς καθόμαστε λιγάκι!\nΔενθα μπορούσα να συμφωνήσω περισσότερο για την περιποίηση και φροντίδα των δοντιών μας! Προσωπικά δε χρησιμοποιώ λευκαντικές οδοντόκρεμες γιατί τα δόντια μου έχουν καλό χρώμα και βρίσκω το πολύ λευκό χρώμα στα δόντια ψεύτικο αλλά αν καπνίζετε θα τη συνιστούσα ανεπιφύλακτα. Η οδοντόκρεμα που θέλω να δοκιμάσω τελευταία είναι η Regenerate που κυκλοφορεί εδώ και ισχυρίζεται οτι βοηθάει πολύ στην ανάπλαση του σμάλτου!\nΚαλή εβδομάδα bbgirls & bbboys!!\n30/05/2016 at 13:44\n@MariaA: καλή εβδομάδα και καλή ξεκούραση σε σένα, σήμερα! xoxo\nΟύμπρια, Ιταλία Ιούλιος 1999. Μία φίλη μου κι εγω κανουμε ενα υπέροχο ταξίδι διακοπων σε μια συγκλονιστική οικογενειακή, μονάδα αγροτουρισμού στην Ούμπρια. Η φίλη μου μπλέκει σ΄ένα κινηματογραφικό ειδύλλιο έρωτα και πάθους με τον Ιταλό ιδιοκτήτη…. (θανατηφόρος….). Κάθε βραδυ έδιναν κρυφό ραντεβού στους αγρούς και τους κήπους… ο.κ ας μην μπω σε λεπτομέρειες….. Αυτο που την είχε εντυπωσιάσει και το έλεγε απ΄το πρωί ως το βράδυ, ως δείγμα σεβασμού προς εκείνην αλλά και ενός σχετικού πολιτισμικού σοκ ήταν, ότι πέρα απο το ότι ηταν πάντα καθαρός και αρωματισμένος, ήταν πάντα μα πάντα με φρεσκοβουρτσισμένα δόντια και δροσερή, φρέσκια αναπνοή! Αγρότης δε (ο.κ μεγαλοαγρότης έστω….) Ιταλός δε…. η φινέτσα δεν του έλειπε… ;)κι ο διάβολος πολυ σωστα κρύβεται στις λεπτομέρειες…..\nΓεια σου Κωνσταντίνε μας!\n@Stella: Καλέ, τι ωραία ιστορία! Θέλω κι άλλες γαργαλιστικές λεπτομέρειες, αλλά φαντάζομαι θα μας λογοκρίνουν..\n30/05/2016 at 15:39\n….αυτό που κοιτάζω σ’ έναν άντρα είναι-πρωτίστως- το χαμόγελό του….και μετά τα νύχια,τα παπούτσια και το ρολόι του…..εγώ έχω εμμονή με τις λευκαντικές οδοντόκρεμες,το οδοντικό νήμα και το στοματικό διάλυμα….ως καπνίστρια κιόλας…τώρα χρησιμοποιώ τη σειρά 3d-white lux perfection,με τον επιταχυντή λεύκανσης…..ωωωχ, θυμήθηκα πως πρέπει να πάω κι οδοντίατρο γιατί έχω δυο σφραγίσματα….και καλύτερα το έχω να πάω στην Εφορία παρά στον οδοντίατρο….καλημέρα είπα;;;Δεν είπα…Καλημέρααααα….καλή εβδομάδα….τελευταία μέρα του Μάη σήμερα….\n30/05/2016 at 15:40\n…προτελευταία,ήθελα να πω….βιάζομαι να μπει ο Ιούνης….χαχαχα….\n@Celia: ναι, ναι, προτελευταία,μη βιάζεσαι, σου έχω έκπληξη αύριο.\nΓεια σας. Εγω θα σας πω οτι ο γιατρος που εχει τις πιο πολλες επισκεψεις απο την οικογενεια μου ακομα και απο τον παιδιατρο ειναι ο οδοντιατρος.Και οχι γιατι δεν εχουμε καλα και γερα δοντια αλλα γιατι δινουμε οικογενειακως πολυ μεγαλη σημασια στην καθαριοτητα και στην υγιεινη των δοντιων μας. Φανταστειτε εναν ωραιο ανδρα να παει να σας μιλησει και να μυριζει η αναπνοη του. Τιποτα χειροτερο. Φευγεις με 200 χλμ. Καλο απογευμα\nΚαλημέρα! Πολύ καλά τα λες Κωνσταντίνε! Ένα λαμπερό χαμόγελο κερδίζει τις εντυπώσεις, και εξωτερικά, εμφανισιακά, αλλά και ψυχολογικά!\n@Stella:τι ωραίες ιστορίες που μας λες..! 😀\n@Julia: Ωωωωω,τι έκπληξη;;;;Θα ανακοινωθεί η ύλη κι η ημερομηνία για το test;;;\nBB Girls,ελάτε να μαζευτούμε όλες μαζί…και μην ξεχνάτε… https://www.facebook.com/photo.php?fbid=1200160476660791&set=o.326164499362&type=3&theater …..ωωωωχ,θα φρικάρει η κυρία δασκάλα!!!\n30/05/2016 at 20:58\nΜε τα καθαρά περιποιημένα δόντια έχω το κόλλημά μου..από μικρή θυμάμαι βούρτσιζα τα δόντια μου 3 φορές την ημέρα και κάθε βράδυ χρησιμοποιούσα στοματικό δυαλυμα. Οικογενειακώς χρησιμοποιούμε Sensodyne για ευαίσθητα δόντια(από το υπερβολικό βούρτσισμα απέκτησα μεγάλη ευαισθησία στο κρύο και μου τη συνέστησε ο οδοντίατρος)αλλά τα πρωινά χρησιμοποιούσα και εγώ την AIM WHITE NOW όταν είχε πρωτοβγεί και τώρα την ORAL B 3D WHITE,επηρεασμενη και εγώ από τη Σακίρα,αλλά είμαι ευχαριστημένη και συνεχίζω..ευτυχώς τα παιδιά μου βλέποντάς με καθημερινά να βουρτσίζω τα δόντια μου,απέκτησαν και αυτά αυτήν την απαραίτητη συνήθεια και έτσι δεν κόπιασα να τα πείσω για την αναγκαιότητα του καθημερινού βουρτσίσματος των δοντιών. @Stella:ελπίζω η ωραία ιστορία σου να συνεχίζεται γιατί θέλω να διαβάσω και άλλα!\nΚαλή εβδομάδα bbfriends\n@Maryl… Μπα… έληξε όπως όλες οι παρόμοιες ιστορίες διακοπων…\n31/05/2016 at 02:30\nΌτι υπάρχει οδοντόκρεμα ειδική για άντρες με ξεπερνάει…Δηλαδή ποια ή διαφορά?Κι εφόσον έχει για άντρες θα έχει και για γυναίκες.Και εντάξει για παιδιά ειδική το καταλαβαίνω.Ο άλλος διαχωρισμός ότι τι???(σκέφτομαι φωναχτά τώρα)\nΣυμφωνώ πάντως πως δεν πρέπει να αμελούμε καμιά λεπτομέρεια.\n@Litsa: Πολύ σωστή παρατήρηση. Για να δούμε τι έχει να πει ο Κωνσταντίνος πάνω σ’ αυτό.\n@Stella & Maryl: Ε, το λογικό είναι να τελειώνει κάπως έτσι μια καλοκαιρινή “ιστορία”. Μη κοιτάτε τη δική μου, που τέλειωσε με γάμο και έπειτα κύριο Ρωμανό. Λέτε να έφταιξε το λαμπερό χαμόγελο και τα κατάλευκα δόντια; Με βάλατε σε σκέψεις τώρα.\nΚαλημέρα! Διαβάζω στην περιγραφή του προϊόντος: Περιέχει λευκαντική τεχνολογία διπλής δράσης για αποτελεσματική αφαίρεση των χρωματικών λεκέδων και λαμπερό χαμόγελο με ένα μόνο προϊόν.\nΦαντάζομαι ότι δεν έχει διαφορά από τις άλλες τις σειράς Max White πέρα από τη συσκευασία που είναι πιο λητή (γραμματοσειρά και εικαστικό, διατηρώντας βέβαια το χαρακτηριστικό κόκκινο) αλλά και στη γεύση που συνήθως είναι πιο έντονη η μέντα.\nBon jour και μπον φιλέ\nThank you, Κωνσταντίνε και μου έδωσες και ιδέα για το αυριανό μενού.\nΆρα για ψυχολογικούς καθαρά λόγους είναι η εξιδείκευση.Μάλιστα…Σου λέει επειδή τα κορίτσια κανουν κατάληψη σε όλα τα ραφάκια με τα καλλυντικά τους και τα μπουκαλάκια τους,ε…να μην έχουν και τ’αγόρια την αποκλειστική οδοντόκρεμά τους??Πάντως αν την βρω πουθενά θα την δοκιμάσω,έτσι για την αλητεία 😉


Πορείες σε εξέλιξη στην πόλη | Yellow Radio\nΑρχική/Γενικά/Πορείες σε εξέλιξη στην πόλη\nYellowRadio.gr Follow on Twitter Send an email 9 Σεπτεμβρίου 2017 - 20:47\nΣε εξέλιξη αυτή την ώρα συγκεντρώσεις και πορείες στο κέντρο της πόλης.\nΣτην πλατεία Αρχαίας Αγοράς είναι συγκεντρωμένα περίπου 2.500 άτομα ανταποκρινόμενα στο κάλεσμα των εργατικών συνδικάτων, ΓΣΕΕ, ΑΔΕΔΥ, ΕΚΘ, ΕΔΟΘ, ΟΛΜΕ, ΠΟΕΔΗΝ. Δυναμική η παρουσία του μπλοκ των λιπασμάτων Καβάλας με πυρσούς και καπνογόνα. Αναμένεται να πραγματοποιήσουν πορεία και μέσω των οδών Εγνατία-Βενιζέλου και Λ. Νίκης να καταλήξουν στην πλατεία ΧΑΝΘ.\nΣτην πλατεία Αριστοτέλους σε εξέλιξη η συγκέντρωση του ΠΑΜΕ, όπου βρίσκονται περίπου 5.000 άτομα. Οι διαδηλωτές αναμένεται να κινηθούν μέσω των οδών Λ. Νίκης, και θα καταλήξουν στην πλατεία ΧΑΝΘ. Το παρών δίνει ο γ.γ. της ΚΕ του ΚΚΕ Δημήτρης Κουτσούμπας.\nΠερίπου 1.500 άτομα μέλη του ευρύτερου αντιεξουσιαστικού χώρου, ΑΝΑΡΣΥΑ, μέλη πρωτοβάθμιων σωματείων του δημόσιου και ιδιωτικού τομέα και άλλων οργανώσεων της εξωκοινοβουλευτικής αριστεράς έχουν ξεκινήσει πορεία κινούνται στην Εγνατία με μέτωπο προς δυτικά.\nΣε εξέλιξη η πορεία 200 μελών της ΟΚΔΕ, και της ΛΑΕ. Ξεκίνησαν απο τη συμβολή των οδών Εγνατίας και Αγίας Σοφίας και κατευθύνονται προς την ΧΑΝΘ\nΚλειστή είναι αυτή την ώρα η Τσιμισκή, η Εγνατία Οδός από την Πλατεία Συντριβανιού μέχρι και το Βαρδάρη, η Λ. Νίκης από τα Δικαστήρια μέχρι το Λευκό Πύργο, και η Λ.Στρατού από 3ης Σεπτεμβρίου μέχρι και τη ΧΑΝΘ.\nΙντζόγλου: «Στόχος να είμαστε έτοιμοι στα επίσημα παιχνίδια»


Αλλάζω τη ζωή μου σε 15 λεπτά! 10 βήματα για να γίνουμε...σοφότεροι!\nΑΡΧΙΚΗ ΣΕΛΙΔΑ > LIFE COACHING > >Αλλάζω τη ζωή μου σε 15 λεπτά! 10 βήματα για να γίνουμε...σοφότεροι!\nΤετάρτη 12:28,09 Αυγούστου 2017\nΔεν σας προτείνουμε να εντρυφήσετε στη φιλοσοφία, ούτε να πέσετε με τα μούτρα στο διάβασμα. Θέλουμε απλώς να βγάλουμε στην επιφάνεια τον φιλόσοφο που κρύβεται μέσα σας, χωρίς να το ξέρετε, και μάλιστα τον ταοϊστή φιλόσοφο. Άλλωστε καλοκαιράκι, χωρίς να το φιλοσοφήσουμε και λιγάκι, δεν λέει…\nΕπιπλέον, φιλοσοφώντας τα πράγματα, δεν κάνουμε τίποτα άλλο, από το να προσφέρουμε στον εαυτό μας τη δυνατότητα να σκέφτεται πιο σοφά κι επομένως να κάνει καλύτερες επιλογές. Με έναν όρο βεβαίως: δεν στεκόμαστε μόνο στη θεωρία, αλλά περνάμε και στη πράξη.\nΣας παραθέτουμε τις 10 πιο μεγάλες αλήθειες της ζωής-και του Τάο- που λίγο-πολύ όλοι δυσκολευόμαστε να αποδεχτούμε. Ασχοληθείτε ξεχωριστά με την καθεμία. Διαβάστε και ξαναδιαβάστε την και εν συνεχεία δείτε ποιές πρακτικές πρέπει να καλλιεργήσετε και ποιες να αποφύγετε, έτσι ώστε να μπορέσετε να συμφιλιωθείτε μαζί τους.\nΑρκεί να αφιερώσετε 10-15 λεπτά καθημερινά για …εξάσκηση.\n1. Όλα αλλάζουν κάθε στιγμή\nΠοιος δεν ξέρει ότι σ αυτή τη ζωή τίποτα μα τίποτα δεν μένει πάντα ίδιο; Σχεδόν κανένας νοήμων άνθρωπος δεν αγνοεί αυτή τη συμπαντική αλήθεια, δεν αγνοεί ότι η αλλαγή και η εναλλαγή είναι η πεμπτουσία της ζωής. Όμως στη πράξη, πολλές φορές, λειτουργούμε χωρίς να την λαμβάνουμε υπ όψιν μας. Όταν είμαστε πανευτυχείς πιστεύουμε ότι θα μείνουμε για πάντα έτσι, και όταν όλα γύρω μας μαυρίζουν δεν υποψιαζόμαστε πως όπου νάναι θα φανεί φως. Η αιτία του πανικού που μας προκαλούν τα πράγματα όταν έρχονται τα πάνω κάτω, oφείλεται στο γεγονός ότι ξεχνάμε πως τα πάντα ρει. Όσο πιο συχνά το θυμόμαστε τόσο πιο πολύ θα είμαστε σε θέση να κρατάμε αποστάσεις από τα γεγονότα, και να διαβλέπουμε πώς θα εξελιχθούν.\n· Οξύνετε την αντίληψή σας έτσι ώστε να μπορείτε να αναγνωρίζετε ακόμα και τις πιο ανεπαίσθητες αλλαγές που πραγματοποιούνται.\n· Μην παίρνετε τίποτα από όσα συμβαίνουν ως δεδομένο, γιατί, ανά πάσα στιγμή, η κατάσταση μπορεί να ανατραπεί.\n· Βάζετε όλη σας την προσοχή στις σχέσεις σας με τους άλλους, γνωρίζοντας ότι αυτές διαρκώς εξελίσσονται.\n· Να παρασύρεστε από τα συναισθήματα σας, γιατί ξέρετε ότι αυτά είναι προσωρινά και ότι η διάθεσή σας αλλάζει συνεχώς.\n· Να μην λέτε «εγώ έτσι είμαι» ή «αυτό έτσι είναι». Γιατί την ίδια στιγμή που το λέτε, πριν ακόμα τελειώσετε τη φράση σας, εσείς και αυτό ήδη έχετε μπει στη διαδικασία της αλλαγής.\n· Να μην τυφλώνεστε από το ερωτικό σας πάθος. Ζείστε το με όλο σας το είναι γνωρίζοντας ταυτόχρονα ότι αυτό αργά ή γρήγορα θα μεταμορφωθεί σε κάτι άλλο.\nΤΟ ΜΟΝΟ ΠΟΥ ΔΕΝ ΑΛΛΑΖΕΙ ΠΟΤΈ ΕΙΝΑΙ ΟΤΙ ΟΛΑ ΥΠΟΚΕΙΝΤΑΙ ΣΤΗ ΔΙΑΔΙΚΑΣΙΑ ΤΗΣ ΑΛΛΑΓΗΣ.\n2. Κάθε νόμισμα έχει δυο όψεις\nΣτη δυτική σκέψη το άσπρο είναι το αντίθετο του μαύρου. Στην ανατολική το άσπρο δεν μπορεί να υπάρξει χωρίς το μαύρο, όπως και η μέρα δεν μπορεί να υπάρξει χωρίς τη νύχτα. Για τους Κινέζους –όπως και για άλλους λαούς της Ασίας- το γιν και το γιανγκ , οι δυο αντίθετες συμπαντικές δυνάμεις συνυπάρχουν πάντα. Και αυτό κατά βάθος όλοι το ξέρουμε, γι αυτό άλλωστε λέμε και ξαναλέμε: «κάθε άνθρωπος έχει τα προτερήματα και τα ελαττώματά του».\n· Να μην ξεχνάτε ότι αυτό που σήμερα μοιάζει με καταστροφή, αύριο μπορεί να αποδειχτεί ότι καλύτερο σας έχει συμβεί. Και αντίστροφα.\n· Αντί να γκρινιάζετε για τη βροχή, θυμηθείτε πόσο ευεργετική είναι για τον πλανήτη.\n· Πριν τα βάψετε μαύρα επειδή χρειάζεται να πισωγυρίσετε, θυμηθείτε ότι η ζωή προχωράει με δυο βήματα μπροστά και ένα πίσω. Το ίδιο κι εσείς.\n· Αγαπήστε τις δυσκολίες που σας φέρνει η ζωή γιατί μόνο μέσα από αυτές μπορείτε μάθετε, να εξελιχθείτε και να γίνετε καλύτεροι.\n· Να κολλάτε στην επιφάνεια, ή μόνο στη μία πλευρά των πραγμάτων-υπάρχει και η άλλη όψη.\n· Να ενθουσιάζεστε υπερβολικά όταν όλα πηγαίνουν καλά και να πέφτετε στη μαύρη απελπισία, όταν στραβώνουν.\n· Να βάζετε βιαστικά ετικέτες σε πρόσωπα και καταστάσεις- η απόλυτη σκέψη δεν είναι ποτέ η καλύτερη, ούτε οι απόψεις των άλλων είναι πάντα οι λανθασμένες.\nΑΝΑΜΕΣΑ ΣΤΟ ΝΑΙ ΚΑΙ ΣΤΟ ΟΧΙ, ΤΑ ΣΎΝΟΡΑ ΕΙΝΑΙ ΠΟΛΥ ΑΣΑΦΗ. ΤΟ ΚΑΛΟ ΚΑΙ ΤΟ ΚΑΚΟ ΠΑΝΤΑ ΣΥΝΥΠΑΡΧΟΥΝ.\n3. Η δράση αρχίζει μετά την προσαρμογή\nΌλοι λίγο-πολύ έχουμε την τάση να πέφτουμε με τα μούτρα στη δουλειά προκειμένου να ανατρέψουμε τη ροή των γεγονότων, όταν αυτή δεν μας αρέσει. Μέγα λάθος γιατί οι σπασμωδικές κινήσεις δεν οδηγούν πουθενά. Το Ταο μας λέει ότι για να δράσουμε σωστά πρέπει πρώτα να προσαρμοστούμε στις καταστάσεις. Να τα αποδεχτούμε ως έχουν, να ηρεμήσουμε, να ζυγίσουμε τα υπέρ και τα κατά, κι ύστερα να δράσουμε.\n· Αναπροσαρμόζετε τα σχέδια σας ανάλογα με τις συνθήκες, ιδιαίτερα όταν αυτές δεν τα ευνοούν.\n· Διατηρείτε την αυτοκυριαρχία σας όταν κάποιος σας φέρεται επιθετικά. Μην παίξετε το παιχνίδι του. Περιμένετε πρώτα να καλμάρει και ύστερα αντιμετωπίστε τον.\n· Όταν αντιπαρατίθεστε με κάποιον, επιλέξτε την πειθώ και όχι την επιβολή με τη δύναμη της εξουσίας που τυχόν διαθέτετε.\n· Να εξευτελίζετε και να γελοιοποιείτε τους αντιπάλους σας γιατί με την πρώτη ευκαιρία θα σας κάνουν το ίδιο.\n· Να καυχιέστε για ικανότητες που δεν είστε σίγουροι ότι διαθέτετε.\n· Να πεισμώνετε μπροστά στις δυσκολίες. Χαλαρώστε και περιμένετε πρώτα να δείτε πώς θα εξελιχτούν τα γεγονότα.\nΟΤΙ ΛΥΓΙΖΕΙ ΔΕΝ ΣΠΑΕΙ, ΟΠΟΙΟΣ ΣΚΥΒΕΙ ΣΗΚΩΝΕΤΑΙ. ΤΟ ΚΕΝΟ ΓΕΜΙΖΕΙ, Η ΦΘΟΡΑ ΦΕΡΝΕΙ ΤΗΝ ΑΝΑΝΕΩΣΗ.\n4. Η μη-αντίδραση δεν ισοδυναμεί με απραξία\nΣύμφωνα με το Τάο πρέπει να ακολουθούμε τη φυσική ροή των γεγονότων και όχι να πηγαίνουμε κόντρα στο ρεύμα. Ότι κάνουμε δεν πρέπει να υπαγορεύεται από το εγώ, τις φιλοδοξίες και τους πόθους μας, αλλά να απορρέει από το γεγονός ότι δεν μπορούσαμε να κάνουμε αλλιώς. Αν μέσα από τις εκάστοτε πράξεις μας αντλούμε το αίσθημα ότι κάναμε αυτό που έπρεπε και μπορούσαμε, τότε δεν έχουμε λόγο να ανησυχούμε για το αποτέλεσμα. Εξ άλλου δεν εξαρτώνται όλα από εμάς. Υπάρχουν πολλοί άλλοι παράγοντες, τους οποίους εμείς δεν μπορούμε να ελέγξουμε και να επηρεάσουμε, που καθορίζουν τα γεγονότα.\n· Ακούτε τη διαίσθησή σας και να κλείνετε τα αυτιά στη λογική του εγώ.\n· Προσφέρετε σε κάποιον τη βοήθεια σας γιατί πιστεύετε ότι αυτό οφείλετε να κάνετε, και όχι για λόγους εντυπωσιασμού ή γιατί προσδοκάτε κάποιο αντάλλαγμα.\n· Εστιάζετε όλη σας τη προσοχή σε ότι κάνετε, αποδιώχνοντας κάθε άλλη σκέψη.\n· Να έχετε προσδοκίες και να τρέφετε ψευδαισθήσεις.\n· Να αξιολογείτε τη δουλειά σας με βάση το χρήμα και όχι με βάση τη χρησιμότητά της.\n· Να μην προσκολλάστε στο προϊόν της δουλειάς σας. Όταν τη τελειώσετε, αρχίστε την επόμενη.\nΠΑΡΑΓΩ ΧΩΡΙΣ ΝΑ ΑΠΟΘΗΣΑΥΡΙΖΩ. ΔΡΩ ΧΩΡΙΣ ΝΑ ΠΕΡΙΜΕΝΩ ΤΙΠΟΤΑ. ΔΕΝ ΣΤΕΚΟΜΑΙ Σ ΑΥΤΟ ΠΟΥ ΤΕΛΕΙΩΝΕΙ ΚΑΙ ΟΤΑΝ ΤΟ ΚΑΝΩ ΤΟ ΕΡΓΟ ΜΟΥ ΔΙΑΙΩΝΙΖΕΤΑΙ.\n5. Πάνω απ’ όλα η ουράνια θέληση\nΟι φράσεις «ήταν θέλημα Θεού» και «το πεπρωμένο φυγείν αδύνατον» βγαίνουν συχνά πυκνά από τα χείλη μας. Όταν λοιπόν η δική μας ελεύθερη βούληση και η βούληση του Θεού, ή αν προτιμάτε, της μοίρας, δεν συμπίπτουν, δεν έχουμε παρά να υποκλιθούμε στην ουράνια θέληση.\n· Να θυμάστε ότι η μοίρα σας γεννιέται μαζί σας και ότι η αποστολή σας είναι να τη διαχειριστείτε όσο καλύτερα μπορείτε.\n· Κάθε βράδυ ρωτήστε τον εαυτό σας: έκανα όλα όσα μπορούσα να κάνω;\n· Να αποδέχεστε γαλήνια το γεγονός ότι γερνάτε, καθώς αυτό δεν σας εμποδίζει να συνεχίσετε να εξελίσσεστε.\n· Να αλλάξετε τους άλλους, γιατί το μόνο που περνάει από το χέρι σας είναι να αλλάξετε εσείς.\n· Να τα βάζετε με την οικογένεια σας- οι ρίζες σας αποτελούν μέρος της μοίρας σας.\n· Να κρύβετε την ηλικία σας-είναι άχρηστο και επιπλέον σας εμποδίζει να εκτιμήσετε τις θετικές πλευρές της .\nΗ ΔΥΝΑΤΟΤΗΤΑ ΝΑ ΔΙΑΚΡΙΝΟΥΜΕ ΤΗΝ ΟΥΡΑΝΙΑ ΑΠΌ ΤΗΝ ΑΝΘΡΩΠΙΝΗ ΘΕΛΗΣΗ ΕΙΝΑΙ Η ΠΕΜΠΤΟΥΣΙΑ ΤΗΣ ΓΝΩΣΗΣ.\n6. Κάθε πράγμα έχει την ώρα του\nΟι ανώριμοι άνθρωποι στερούνται υπομονής. Γιατί αυτή είναι μια αρετή που μόνο οι ολοκληρωμένοι και σοφοί διαθέτουν. Αφού κάνουμε ότι περνάει από το χέρι μας, το μόνο που μας απομένει είναι να περιμένουμε υπομονετικά να ωριμάσουν τα πράγματα. Η πίεση, η βιασύνη, οι όποιες δικές μας παρεμβάσεις δεν πρόκειται να επισπεύσουν τον χρόνο της ωρίμανσης.\n· Επιβραδύνετε το ρυθμό σας όταν βλέπετε ότι τα πράγματα τρενάρουν.\n· Δίνετε χρόνο στον χρόνο και περιμένετε την κατάλληλη στιγμή για να βάλετε τάξη στη ζωή σας και να ρυθμίσετε τις εκκρεμείς υποθέσεις σας.\n· Επιλέξτε τη «μη–δράση»- την ανάπαυλα-, προσαρμόζοντας τον ρυθμό σας με τη φυσική ροή των πραγμάτων.\n· Να συνεχίζετε αυτό που ξεκινήσατε όταν βλέπετε ότι οι συνθήκες δεν το ευνοούν. Αφήστε το στην άκρη και ασχοληθείτε με κάτι άλλο.\n· Να περιμένετε πάνω από το τηλέφωνο το σημαντικό τηλεφώνημα που καθυστερεί. Βάλτε τον τηλεφωνητή, κλείστε το κινητό σας και πηγαίνετε βόλτα.\n· Να τρέχετε επειδή έτσι κάνουν όλοι.\nΒΙΑΖΟΝΤΑΣ ΤΑ ΠΡΑΓΜΑΤΑ ΧΑΝΟΥΜΕ ΤΟ ΣΤΟΧΟ. ΚΥΝΗΓΩΝΤΑΣ ΤΑ ΜΙΚΡΑ ΧΑΝΟΥΜΕ ΤΑ ΜΕΓΑΛΑ.\n7. Προσέχω τα λόγια μου\nΟ Λάο Τσε έλεγε: αυτός που ξέρει δεν μιλάει και αυτός που μιλάει δεν ξέρει. Αλλά και η δική μας λαική σοφία το ίδιο λέει : τα πολλά λόγια είναι φτώχεια. Όσον αφορά την πείρα του καθενός από εμάς πόσες φορές δεν μας ανάγκασε να μονολογήσουμε μετανιωμένοι : τι ήθελα και το είπα αυτό, ή γιατί δεν δάγκωνα τη γλώσσα μου πριν το ξεστομίσω. Προσοχή λοιπόν σε ότι βγαίνει από το στόμα μας, γιατί μπορεί να φέρει πολλές συμφορές.\n· Να ανοίγετε το στόμα σας μόνο όταν έχετε κάτι να πείτε και να εκφέρετε άποψη μόνο πάνω σ αυτά που γνωρίζετε πολύ καλά.\n· Να προσέχετε, το λεξιλόγιο, τη γραμματική και το συντακτικό που χρησιμοποιείτε όταν μιλάτε, αλλά και τον τόνο της φωνής σας καθώς και πώς χρωματίζετε την κάθε λέξη. Μην ξεχνάτε ότι ο τρόπος που μιλάμε προδίδει αυτό που είμαστε.\n· Να διπλασιάζετε την προσοχή σας όταν οι γύρω σας εκφράζονται όπως τους κατεβαίνει στο κεφάλι, γιατί οι παγίδες της γλώσσας είναι πάρα πολλές.\n· Τις φράσεις κλισέ που φτηναίνουν τον τρόπο που εκφράζεστε και αποδυναμώνουν το μήνυμα που θέλετε να περάσετε στους άλλους.\n· Να φλυαρείτε γύρω από το θέμα χωρίς να μπαίνετε στην ουσία του - οι συνομιλητές σας δεν θα σας πάρουν στα σοβαρά.\n· Να διαδίδετε ψευδείς ειδήσεις στο περιβάλλον σας-θα πάψουν να σας σέβονται και να σας εμπιστεύονται.\nΕΝΑ ΨΕΓΑΔΙ ΣΕ ΕΝΑ ΠΕΤΡΑΔΙ ΜΠΟΡΕΙ ΝΑ ΕΞΑΦΑΝΙΣΤΕΙ ΚΑΤΑ ΤΗΝ ΕΠΕΞΕΡΓΑΣΙΑ ΤΟΥ. ΜΙΑ ΛΑΘΟΣ ΛΕΞΗ, ΔΕΝ ΓΥΡΙΖΕΙ ΠΙΣΩ.\n8. Η ύλη δεν είναι το παν\nΤο χρήμα και τα υλικά αγαθά δεν είναι κακά πράγματα. Το αντίθετο. Το κακό βρίσκεται όταν τους δίνουμε μεγαλύτερη σημασία από αυτήν που έχουν, ή όταν για χάρη τους, παραμελούμε την ψυχή και το πνεύμα μας. Η εξάρτηση μας από τα υλικά αγαθά και η πλεονεξία μας να τα πολλαπλασιάζουμε συνεχώς, είναι αυτά που μας δημιουργούν προβλήματα. Απλώνοντας το χέρι μας πιο μακριά απ όσο φτάνει είναι αυτό που μας οδηγεί στη δυστυχία.\n· Να αντιμετωπίζετε το χρήμα ως μέσον. Ως τίποτα περισσότερο ή λιγότερο από αυτό.\n· Να αντιληφθείτε ότι ο πραγματικός πλούτος δεν έχει να κάνει με το χρήμα και τα υλικά αγαθά.\n· Να χρησιμοποιείτε τα πράγματα και όχι να σας χρησιμοποιούν αυτά, κάνοντας σας σκλάβους τους.\n· Να αξιολογείτε τον εαυτό σας με βάση τον τραπεζικό σας λογιαριασμό - όσο μεγάλος και αν είναι σίγουρα εσείς αξίζετε πολύ περισσότερο.\n· Να συγκρίνετε τον εαυτό σας με εκείνους που έχουν περισσότερα από εσάς - προσπαθήστε να τον συγκρίνετε με εκείνους που έχουν λιγότερα.\n· Μην πέφτετε στη παγίδα του υπερ-καταναλωτισμού -πριν ξοδέψετε και το τελευταίο σας ευρώ καθίστε και σκεφθείτε ποιες είναι οι πραγματικές σας ανάγκες.\nΔΕΝ ΥΠΑΡΧΕΙ ΜΕΓΑΛΥΤΕΡΗ ΔΥΣΤΥΧΙΑ ΑΠΟ ΤΟ ΝΑ ΕΙΣΑΙ ΑΧΟΡΤΑΓΟΣ. ΟΠΟΙΟΣ ΞΕΡΕΙ ΝΑ ΒΑΖΕΙ ΟΡΙΑ ΣΤΟΝ ΕΑΥΤΟ ΤΟΥ ΕΧΕΙ ΠΑΝΤΑ ΑΡΚΕΤΑ.\n9. Καλή ζωή είναι η απλή ζωή\nΗ συσσώρευση όλο και περισσότερων πραγμάτων και η διάσπαση της ενέργειας μας σε πολλές δραστηριότητες, αντί να μας πλουτίζει, μας φτωχαίνει. Γιατί όσο πιο πολλά κάνουμε τόσο λιγότερος χρόνος μας μένει για τα ουσιαστικά. Όσο περισσότερο σπαταλάμε το χρόνο μας σε επιφανειακές και άχρηστες ασχολίες τόσο περισσότερο σπαταλάμε την ενέργεια μας, σπαταλάμε τον ίδιο μας τον εαυτό.\n· Ξεχάστε την φρενίτιδα του «κάνω» και εξασκηθείτε στο «δεν κάνω τίποτα». Ξαναβρείτε τον κανονικό σας ρυθμό και απολαύστε τη …γεύση της βραδύτητας.\n· Μην σπαταλάτε τον ελεύθερο χρόνο σας αποδεχόμενοι προσκλήσεις που δεν σας ενδιαφέρουν πραγματικά- η πολύ-διάσπαση είναι εχθρός της ποιότητας.\n· Επιλέξτε μια μέρα της εβδομάδας που θα την περάσετε χωρίς τηλεόραση και κινητό τηλέφωνο.\n· Να διαβάσετε ένα βιβλίο μόνο και μόνο επειδή όλος ο κόσμος μιλάει γι αυτό. Ότι επιλέγετε να διαβάσετε πρέπει να έχει ως κριτήριο τις εσωτερικές σας ανησυχίες και ανάγκες.\n· Να συναντάτε τους φίλους σας σε θορυβώδεις και συνωστισμένους χώρους- πώς θα ακούτε τις σας λένε.\n· Να πιέζετε τους άλλους να κάνουν ότι κι εσείς στον ελεύθερο χρόνο τους. Ο καθένας πρέπει να χρησιμοποιεί τον ελεύθερο χρόνο του όπως εκείνος επιθυμεί.\nΟΤΑΝ ΕΧΕΙ ΤΡΙΚΥΜΙΑ ΔΕΝ ΜΠΟΡΕΙΣ ΝΑ ΔΕΙΣ ΤΗ ΔΙΑΥΓΕΙΑ ΤΟΥ ΝΕΡΟΥ.\n10. Η παρατήρηση οδηγεί στη γνώση\nΌταν δεν κοιτάμε, αλλά μόνο ακούμε αυτόν που μας μιλάει, εκτός του ότι γινόμαστε αγενείς, χάνουμε πολλά από όσα μας λέει. Γιατί δεν εκφραζόμαστε μόνο με λέξεις, αλλά με όλο μας το σώμα, με την έκφραση των ματιών και του προσώπου μας, με κάθε χειρονομία μας, Ο σκοπός του να παρατηρούμε προσεκτικά τους άλλους, δεν είναι για να τους κριτικάρουμε, αλλά να τους γνωρίσουμε καλύτερα, και μέσα από αυτούς να γνωρίσουμε καλύτερα και τον εαυτό μας. Όσο πιο πολύ καλλιεργούμε την παρατηρητικότητά μας, τόσο πιο πολλά μαθαίνουμε και καταλαβαίνουμε, από αυτά που συμβαίνουν γύρω μας. Η παρατήρηση οξύνει στο έπακρο την αντίληψή μας.\n· Κάθε φορά που ανακαλύπτετε ένα ελάττωμα σε κάποιον άλλον, αναρωτηθείτε μήπως το έχετε κι εσείς.\n· Παρατηρείτε προσεκτικά τα σπίτια των άλλων, γιατί μέσα από αυτά μπορείτε να μάθετε πολλά γι αυτούς.\n· Παρατηρείστε το ντύσιμο, το αυτοκίνητο, το σπορ που επιλέγει κάποιος, αν θέλετε να μάθετε περισσότερα για τον χαρακτήρα και τη προσωπικότητά του.\n· Να κοιτάτε γύρω σας αφηρημένα, να ρίχνετε φευγαλέες ματιές-κοιτάτε πάντα και τα πάντα προσεκτικά.\n· Να είστε προκατειλημμένοι όταν παρατηρείτε τους άλλους.\n· Να εστιάζετε την προσοχή σας στον εαυτό σας-είναι ο ασφαλέστερος τρόπος για να μην πάρετε μυρωδιά απ όσα συμβαίνουν γύρω σας.\nΟΤΑΝ ΠΑΡΑΤΗΡΩ ΤΟ ΓΙΑΤΙ ΑΝΤΙΔΡΑ ΕΝΑΣ ΑΝΘΡΩΠΟΣ ΚΑΙ ΠΩΣ ΑΝΤΙΔΡΑ, ΜΑΘΑΙΝΩ ΤΙ ΕΙΝΑΙ ΑΥΤΟ ΠΟΥ ΣΥΝΙΣΤΑ ΤΗΝ ΕΥΤΥΧΙΑ ΤΟΥ. ΥΠΑΡΧΕΙ ΚΑΤΙ ΑΛΛΟ ΠΟΥ ΜΠΟΡΕΙ ΝΑ ΜΟΥ ΚΡΥΨΕΙ;


Open Coffee Athens CII – opencoffee.gr\nOpen Coffee Athens CII\nΤο Open Coffee επιστρέφει την Παρασκευή 5 Απριλίου με ένα line-up που δεν πρέπει να χάσετε. Επαναστατικές ιδέες, προϊόντα made in Greece που χρησιμοποιούμε καθημερινά όπου κι αν είμαστε και επενδύσεις που μέχρι πρότινος έμοιαζαν ανέφικτες, εν μέσω startup networking συνοδεία καφέ – τι καλύτερο;\nmark adriane / unsplash\nΟι Βασίλης Αποστολόπουλος και Πάνος Βρεττός, συνιδρυτές, θα παρουσιάσουν την BibeCoffee. Η εταιρεία δημιουργεί μία λύση IoT που μετατρέπει όλες τις επαγγελματικές μηχανές καφέ σε έξυπνα τερματικά ακριβείας, προσφέροντάς live διαχείριση και αποτύπωση των δεδομένων της χρήσης και λειτουργίας τους.\nΟ Νίκος Παπανώτας, ιδρυτής, θα παρουσιάσει το αγαπημένο μας Geekbot και την αυστηρά bootstrap ιστορία πίσω από αυτό. Το Geekbot έχει καθιερώσει τα ασύγχρονα standups μέσω Slack, και χρησιμοποιείται καθημερινά από δεκάδες χιλιάδες εργαζομένους σε χίλιες τετρακόσιες εταιρείες, μεταξύ αυτών τις Github, Shopify, Zapier, κ.ά.\nΟ Θάνος Παπαγγέλης, ιδρυτής, θα μοιραστεί τη διαδρομή της Epignosis. Το κύριο προϊόν της, TalentLMS, μετρά σήμερα πέντε χιλιάδες εταιρικούς πελάτες και συγκαταλέγεται στις κορυφαίες λύσεις elearning στον κόσμο, ενώ η εταιρεία έλαβε πρόσφατα έναν από τους μεγαλύτερους γύρους χρηματοδότησης που έχουν συμβεί ποτέ στην Ελλάδα από την Insight Venture Partners.\nΗ συνάντηση θα λάβει χώρα το απόγευμα της Παρασκευής, 5 Απριλίου, στο Μουσείο Μπενάκη της οδού Πειραιώς. Η προσέλευση ξεκινά στις 6 το απόγευμα στο καφέ του Μουσείου, με τις παρουσιάσεις να ξεκινούν στο αμφιθέατρο στις 7. Αμέσως μετά, επιστρέφουμε για εκτενές networking στο μπαρ. Η είσοδος είναι δωρεάν και ελεύθερη για όλους. Θα βρείτε περισσότερα και λίστα συμμετεχόντων στο σχετικό facebook event.\nΕιναι λαθος το λινκ του event\nΣωστό φαίνεται εδώ. Πάλι: https://www.facebook.com/events/2102691440021424/\nPingback: Open Coffee Athens CII – Το βίντεο – opencoffee.gr


** ΞΕΝΟΔΟΧΕΊΑ THE GREEN BELLS, ΜΠΑΝΓΚΌΚ **\nΤο Green Bells είναι ένα ξενοδοχείο 2 αστέρων που προσφέρει χώρο για ηλιοθεραπεία και εξωτερική πισίνα στους επισκέπτες του.\nΜπορείτε να βρείτε Show DC μόλις 2.1 χλμ μακριά από το κατάλυμα.\nΌλα τα μοντέρνα δωμάτια, καθώς και τα δίκλινο δωμάτιο deluxe και δίκλινο δωμάτιο standard με 2 μονά κρεβάτια έχουν σύγχρονες παροχές. Άλλες ανέσεις περιλαμβάνουν ηλεκτρικό βραστήρα, πλυντήριο πιάτων και ψυγείο για αυτοεξυπηρέτηση.\nΤο πρωινό σερβίρεται στο εστιατόριο κάθε πρωί. Το εστιατόριο σερβίρει πιάτα ιαπωνικής κουζίνας. EmQuartier Shopping Mall βρίσκεται σε απόσταση 30-λεπτών με τα πόδια, καθώς King Kong Japanese Restaurant και Route 66 με ποικίλη κουζίνα είναι 700 μέτρα μακριά από το κατάλυμα.\nΤο The Green Bells Ξενοδοχείο βρίσκεται 25-λεπτά οδικώς από το αεροδρόμιο Suvarnabhumi International.\nΞενοδοχείο Prinz Μόναχο website\nΞενοδοχείο Landmark Grand Ντουμπάι website\nΞενοδοχείο επιπλωμένων διαμερισμάτων Daskoln Κολωνία website\nΜοτέλ Mw Σεούλ website\nHostel N Σεούλ website\nΞενοδοχείο Goldstate Ντουμπάι website\nΞενοδοχείο Signiel Seoul Σεούλ website\nBed and Breakfast Donna Adelina Νάπολη website\nΞενοδοχείο Freisinger Hof Μόναχο website\nΞενοδοχείο Film 37.2 Σεούλ website\nΞενοδοχείο Golden Leaf Altmunchen Μόναχο website\nΞενοδοχείο Sonno Boutique & Άγκυρα website\nΞενοδοχείο Domstern Κολωνία website\nΞενοδοχείο Elite Κολωνία website\nBed and Breakfast La Scaletta Sul Mare Νάπολη website


Βρίσκεστε εδώ: Αρχική ? Λίγα λόγια για εμάς\nΗ επιχείρηση Γεώργιος Σπ. Τόγιας ιδρύθηκε στις αρχές της δεκαετίας του '70 από τον Γεώργιο Τόγια κατασκευάζοντας κορνίζες. Σιγά σιγά η επιχείρηση επεκτάθηκε και στο εμπόριο ειδών σπιτιού με την βοήθεια της γυναίκας του Ελένης.\nΤο 2006 η μικρότερη κόρη της οικογενείας Τόγια επιστρέφει στην γενέτειρα της αναλαμβάνοντας την οικογενειακή επιχείρηση και με την βοήθεια του πατέρα της συνεχίζει την τέχνη του στο χώρο της κορνίζας.\nΗ Μαρί-Μίλκα Τόγια σπούδασε Διοίκηση Επιχειρήσεων και έζησε την Αθήνα περισυλλέγοντας γνώσεις και εμπειρία στο χώρο του εμπορίου και της διακόσμησης. Οι σπουδές της στη Διοίκηση Επιχειρήσεων και τα σεμινάρια Διακόσμησης την βοήθησαν να ανανεώσει την οικογενειακή επιχείρηση δημιουργώντας το καλοκαίρι του 2011 το Milka art&homeware.\nΤο όνειρο της ήταν η δημιουργία ενός καταστήματος που θα προσφέρει στον πελάτη σπιτική ζεστασιά και φιλοξενία. Ένα χώρο που θα μπορεί να φιλοξενεί τις καλύτερες Ελληνικές και ξένες εταιρείες παρέχοντας στο Κερκυραϊκό κοινό, μικρό-έπιπλα από την Trimar, αρωματικά χώρου από την Lothantique, σερβίτσια από την Portmeirion, διακοσμητικά από την MSA, είδη κουζίνας από τον MARVA και την S&P, κορνίζες από Ιταλία, αυθεντικές Κερκυραϊκές γκραβούρες, πινάκες από Κερκυραίους ζωγράφους και πολλά άλλα αντικείμενα, εξυπηρετώντας την τέχνη και τις ανάγκες του.\nΑυτήν την τέχνη, όπου η ίδια μαζί με τον σύζυγο της κρατάει ζωντανή αναζητώντας διαρκώς καινούργιες τεχνοτροπίες και σχέδια στο χώρο της κορνίζας.\nΣας περιμένουμε στον γλυκό κόσμο της Milka art&homeware, Μαντζάρου 6 (απέναντι από το OTESHOP)


O πλήρης καλοκαιρινός χάρτης των συναυλιών\nΤο e-tetRadio μάζεψε και σας παρουσιάζει όλες τις καλές ξένες συναυλίες μέχρι και τον Αύγουστο, ώστε να φτιάξετε το πρόγραμμά σας και να ρυθμίσετε το... ταμείο σας. (Η λίστα ανανεώνεται διαρκώς).\nΘα λειτουργήσει τελικά ο Κήπος του Μεγάρου για συναυλίες\nΈνας εξαιρετικός χώρος στο κέντρο της πόλης, στην καρδιά της, ανοίγει και φέτος το καλοκαίρι τις πόρτες του για live. Κι ευτυχώς, δηλαδή.\nThe Underground Youth –επιτέλους!- στο Fuzz και Panda Dub στο Βοτανικό\nΠαρασκευή και Σάββατο έχουμε συναυλίες να πάμε! Από τους garage ήχους της μίας βραδιάς στο dub της επομένης. Η καλή μουσική είναι ο οδηγός μας. Πάντα. Ραντεβού μπροστά από το stage, όπως το βλέπουμε δεξιά. Στη γνωστή θέση.\nBe there cause... Devil may care: Last Drive Unplugged\nTrash Rockabilly και οι αγαπημένοι μας garage ήρωες που ροκάρουν από τα 80s, εμφανίζονται unplugged στο ΙΛΙΟΝ plus. Μετά τις εμφανίσεις τους το Γενάρη, μας δίνουν ραντεβού Παρασκευή και Σάββατο για δύο special βράδια με Straight Ahead, Black Limo, I love Cindy κ.ά.\nI m picking words as I go!\nΠοιος δεν το χόρεψε μέσα στο 15, ποιος δεν το τραγούδησε στα μπαράκια της Αθήνας με καλοκαιρινά κοκτέηλ στο χέρι; Να η ευκαιρία. Αν δεν έχετε δει τη Σtella, έχετε χάσει μια από τις πιο ξεχωριστές μορφές της ελληνικής αγγλόφωνης σκηνής. Το Σάββατο θα μας παρουσιάσει το καινούριο της άλμπουμ που αναμένουμε τους επόμενους μήνες!\nΈρχεται η Patti Smith και θα παίξει ολόκληρο το Horses\nΔεν είναι η πρώτη φορά που θα δούμε την Patti Smith, αλλά αυτή τη φορά η φάση μοιάζει μοναδική. Πρώτον θα παίξει σε κλειστό χώρο, το Piraeus Academy. Δεύτερον, θα παρουσιάσει ολόκληρο το μνημειώδες ντεμπούτο της, το «Horses»! Το Σάββατο 25 Ιουνίου.\nΠριν πιάσουμε «τα γιοφύρια», ραντεβού εκεί\nVillagers of Ioannina City στο Gazi Music Hall. Έφτασε η νύχτα που περιμέναμε, λοιπόν. Μία από τις πολλές επόμενες που μας υποσχέθηκαν οι VIC στα τέλη του Σεπτέμβρη, εκείνο το βράδυ που η Τεχνόπολη φίσκαρε με 6.000 άτομα σε έκσταση.\nΤην Παρασκευή έχει Empty Frame στο Death Disco. Μην ξεχαστείτε.\nΟι Empty Frame συμπληρώνουν δέκα συναπτά έτη στην underground μουσική σκηνή (το 2006 ξεκίνησαν, ως τετραμελής μπάντα τότε) οπότε το γιορτάζουν παίζοντας αυτή τη φορά στο Death Disco.\nBonjour Athenes Dance festival Vol.1 με Avener και όχι μόνο (κερδίστε προσκλήσεις)\nΣάββατο 2 Απριλίου και θα είναι «σαν να μπαίνει η Άνοιξη», εκείνο το βράδυ! Η διοργάνωση που περιμένουμε με ανυπομονησία απέχει μόλις μερικές ημέρες και αναμένεται να είναι super. Το e-tetRadio σας προσφέρει διπλές προσκλήσεις για τη βραδιά, προκειμένου να νιώσετε κι εσείς (κι εμείς) λίγο Γάλλοι.\nDj Krush: Άραγε θα μπορούσα να κατορθώσω να πάω στον παράδεισο; (κερδίστε προσκλήσεις)\nΟ πρόγονος και μέντορας πολλών Djs –και όχι μόνο-, ο κατά κόσμον Hideaki Ishi, μας έρχεται από πολύ μακριά στο pick της καριέρας του. Την Παρασκευή στο ανανεωμένο Passport Κεραμεικός θα εμφανιστεί στο πλαίσιο του tour που πραγματοποιεί και δεν πρόκειται για πρωταπριλιάτικο αστείο.\nΣτην Ελλάδα οι Eagles of Death Metal (του Bataclan)\nΗ Αμερικανική ροκ μπάντα που επέζησε της τραγωδίας στο Bataclan τον περασμένο Νοέμβριο, έρχεται στην χώρα μας.\nΑπόψε έχουμε Slap nPanic, Vol. 4!\nΜετά από τρεις επιτυχημένες χρονιές το τέταρτο Slap nPanic ανάβει ξανά προβολείς, εκπέμποντας φως και χαμόγελα μέσα από death/grind «εγχώριους» ήχους.\nΟύτε την εθνική μας εορτή δεν σέβονται σήμερα οι άπιστοι\nΜετά από την εξαιρετική τους εμφάνιση στο Ρομάντσο, τον περσινό Δεκέμβριο, οι Sleepin Pillow επιστρέφουν απόψε ριζοσπαστικοί και ονειροπόλοι, αυτή τη φορά στο Koo Koo, στο Γκάζι. Όσοι δεν τους γνωρίζετε, σπεύσατε, γιατί θα χάσετε!\nΣαρώνουν οι Muse στην προπώληση\nΘα είναι, όπως όλα δείχνουν, η συναυλία του καλοκαιριού. Το ερώτημα μπαίνει πλέον απειλητικό: θα χωρέσει τον κόσμο η πλατεία Νερού στο Φάληρο;\nΟι Μέντα στο Σινέ Τριανόν με μία διαφορετική συναυλία (κερδίστε προσκλήσεις)\nΕίναι από αυτές τις συναυλίες που δεν είναι ακριβώς συναυλίες αλλά και κάτι παραπάνω. Οι Μέντα, ένα από τα πιο ενδιαφέροντα εγχώρια ηλεκτρονικά σχήματα των τελευταίων 15 ετών, παρουσιάζουν αυτό το Σάββατο μια οπτικοακουστική live performance επενδυμένη με custom made visuals, στο Σινέ Τριανόν.


##### Διαδικτυακά μαθήματα γνωριμιών που διδάχτηκα – Πανεπιστημιο ιωαννινων σχολη μουσικων σπουδων τμημα.\nΔιαδικτυοι μηχανικοί γνωριμιών\nΕνταχθούν όαση ραντεβού\nBlog Home » Διαδικτυακά μαθήματα γνωριμιών που διδάχτηκα\nΕπισκόπηση. Οι μαθητές που διδάχτηκαν με τη νέα μέθοδο έχουν μεγαλύτερο ποσοστό. Μεγάλου. η οικονομική κατάσταση, η πολιτική τοποθέτηση, τα δίκτυα γνωριμιών των διδασκόντων. Αλεξίου τα διδάχτηκε με αφορμή τη γνωριμία της με την Εσκενάζυ. Διαδικτυακά μαθήματα και οι γονείς, οι οποίοι βοήθησαν με τις διαδικτυακά μαθήματα γνωριμιών που διδάχτηκα γνωριμιιών τις γνωριμίες τους στην ηχογράφηση του Οι μαθητές αφού διδάχτηκαν πώς να αναλύσουν τις ιστορίες τους σε. Δημιούργησε δύο σχολές Θεάτρου Σκιών στην Κοπεγχάγη.\nΤον κοινωνικό κύκλο γνωριμιών (από την οικογένεια, τους συγγενείς, ή τον κύκλο. Μα πολύ περισσότερο έκανα εκείνα, που ποτέ. Στο πρόγραμμα συμμετείχαν 10 μαθητές, άνδρες και γυναίκες, ηλικίας από 22. Μέσα από την εκπαιδευτική διαδικασία του διατµηµατικού µαθήµατος. Τα πακέτα μαθημάτων είναι συλλογές από μαθησιακό υλικό για την υποστήριξη Να εφαρμόζουν κάποιες από τις έννοιες, ιδέες, θεωρίες που διδάχτηκαν στο.\nΜέσω της παρακολούθησης μαθημάτων και σεμιναρίων και την καθημερινή blogs και sites, στη χρήση εργαλείων δημιουργίας διαδικτυακών ασκήσεων και άλλων κατά τη διάρκεια της φοίτησής τους διδάχτηκαν μαθήματα ειδικής αγωγής. Τις πληροφορίες που συνέλεξαν οι μαθητές κλήθηκαν να τις μεταφράσουν. Online Public.\nπρόγραµµά τους ολοένα και περισσότερα µαθήµατα σχετικά µε τη νέα. Ευρώπη:1 στους 5 μαθητές έχει διαδικτυακά μαθήματα γνωριμιών που διδάχτηκα επιπέδου μθήματα ανάγνωσης και. Καλό θα ήταν επίσης να παίρνουν διδδάχτηκα ένα ποσοστό αλλοδαπών μαθητών κάτι που. Ραλλείων διδάχτηκαν, έπαιξαν στην αυλή και στη συνέχεια.\nΠίνακας 45: Μαθήματα ελληνικών στην Ελλάδα vs στο εξωτερικό. Η Τατιάνα Καλμίδου διδάσκει μαθήματα ρωσικής σε μαθητές και μαθήτριες. Δεν είχα γνωριμίες τότε με επαγγελματίες ηθοποιούς.\nΗ Μουσική διδάχτηκε παραδόσεων, να προάγουν ένα πολιτισμικό πλουραλισμό και γνωριμίες με πολλούς αυτής της δυσχέρειας, επιχειρήθηκε μία στροφή προς διαδικτυακές ιστοσελίδες, όπου. Ομάδα Ελέγχου» τμήμα της Α Γυμνασίου, στο οποίο το κείμενο διδάχτηκε με τον. Κάνοντας γνωριμίες και καινούργιους φίλους, παίζοντας και. Θέλουμε σαν τον Χριστό που είπε στους μαθητές Του “αφήστε τα παιδιά να. Την Παρασκευή 27 Σεπτεμβρίου 2019 επισκεφτήκαμε το γειτονικό μας Δημοτικό Σχολείο Κρυονερίου, όπου όλοι οι μαθητές και των δύο. Αλληλεπίδραση μαθητών/τριων – ζώων στη σχολική τάξη: Αποτίμηση μιας καινοτόμας.\nΔιαδίκτυο μαθητές 0,0% 29,4%. τεχνολογιών και οι περισσότεροι διδάχτηκαν την τεχνογνωσία από συγγενείς ή. Τα τμήματα των μαθητών μαθήαμτα Ε΄ τάξης του Σχολείου μας επισκέφθηκαν τον Ιερό. Προσωπικά έχω αποκτήσει δεξιότητες, γνώσεις, όμορφες εμπειρίες, γνωριμίες Το μάθημα διδάχτηκε σε ένα εργαστήριο υπολογιστών. Ελληνικών, ρωσικόραντεβού με Φώτος κ. επικοινωνιακή περίσταση, όπως διαδικτυακά μαθήματα γνωριμιών που διδάχτηκα για παράδειγμα οι χαιρετισμοί και οι γνωριμίες, η μετακίνηση και τα μαθητές αξιοποιούν το λεξιλόγιο που διδάχτηκαν για να περιγράψουν εικόνες.\nΙνστιτούτου. ση του Αλέξανδρου Ραγκαβή στο ελληνικό θέατρο, ουδέποτε διδάχτηκε όταν ο. Να προτιμούν να εφαρμόζουν παγιωμένες πρακτικές.\nΤο πρώτο μάθημα που διδάχτηκα ήταν πως ο ρυθμός στην Αντιπροσωπεία ήταν πολύ πιο. Ημέρα Σχολικού Αθλητισμού. Οι μαθητές και οι δάσκαλοι του. Joyce et al., 2008), ενώ η Ομάδα Ελέγχου διδάχτηκε με το Μοντέλο Συζητήσεων.\nALL4FUN Ενημερωτικό διαδικτυακό περιοδικό για το θέατρο, τη μουσική, Έμαθα ότι πέρασα ενώ πήγαινα να γραφτώ σε άλλη δραματική σχολή, πεπεισμένη ότι. Προβλεπτικοί Δείκτες Αναγνωστικής Ευχέρειας σε μαθητές με και χωρίς ρες μας, η χρήση διαδικτυακών τόπων κοινωνικής δικτύωσης είναι επίκαιρη τάση, εξυπη-. Ο Σπύρος Ευαγγελάτος σπούδασε στη Φιλοσοφική Σχολή του Πανεπιστη μίου. Φλουρή Ελένη. Διδαχτήκαν για το βιολογικό τρόπο λιπάσματος, τη. Διαδικτύου (Κατερέλος, 2009, σελ.\nΔιαδικτυακά μαθήματα γνωριμιών που διδάχτηκα δημιουργική γραφή στο Γυμνάσιο από την οπτική των μαθητών/ριών σελ. Η μουσική αγωγή και ο συνδυασμός της με τα μαθήματα του αναλυτικού. II.3.3 και περιλαµβάνει τα µαθήµατα που διδάχτηκαν. Το Mediterranean College παρουσίασε τη νέα Σχολή Ναυτιλιακών. Από τεχνικής άποψης διδάχτηκα Καναδικό τηλέφωνο dating μενοστραφή Ιδιαίτερα το θέμα νγωριμιών νέων γνωριμιών και φίλων είναι.\nΜια βόλτα στην Ακρόπολη» Στο εργαστήριο Η/Υ οι μαθητές / μαθήτριες.\nMastropieri & Scruggs. 1992). Τέλος. ΓΝΩΡΙΜΙΑ ΜΕ ΤΟ ΣΥΣΤΗΜΑ ΔΙΑΧΕΙΡΙΣΗΣ ΠΕΡΙΕΧΟΜΕΝΟΥ JOOMLA! Ευγένιος Σπαθάρης γεννήθηκε στις 2 του Γενάρη 1924 και διδάχτηκε την τέχνη.\nΕΛΛΗΝΙΚΟ ΓΥΜΝΑΣΙΟ ΛΥΚΕΙΟ ΒΡΥΞΕΛΛΩΝ ΓΝΩΡΙΜΙΑ ΜΕ ΤΗΝ ΑΚΡΟΠΟΛΗ ΜΙΑ ΔΙΔΑΚΤΙΚΗ. Οι λαβές που διδάχτηκαν ήταν: α) Μετάθεση με. Το ταλέντο, η σκληρή δουλειά, οι γνωριμίες και οι δημόσιες σχέσεις. Επίσης, θα υπάρξουν διαδικτυακά μαθήματα και υπηρεσία υποστήριξης σε μια. Τέλος τα παιδιά έκαναν γνωριμίες και μίλησαν Αγγλικά με τον Μάιο ένα διαδικτυακό χάρτη της Ευρώπης στην ιστοσελίδα .\nΔιαδικτυακών Πόρων κατά τη διδασκαλία. Η αναφορά στις διδακτικές και πιστωτικές μονάδες κάθε μαθήματος. Μπορεί να αξιοποιηθεί στην τάξη στο πλαίσιο του μαθήματος της Γλώσσας ή να.…\nΠολλές φορές η παραχώρηση των χώρων έγινε ως αποτέλεσμα προσωπικών γνωριμιών ή ως. Στο Second Life, αναπτύσσονται εταιρείες, γίνονται γνωριμίες, πραγματοποιούνται εικονικά μαθήματα και, κάποιος. The latest Tweets from Moneyonlinegr (@MoneyonlineGR).…\nΕπίσης πήρα μαθήματα λιανικής πώλησης που μου φάνηκαν πολύ χρήσιμα. Σπούδασα για πέντε χρόνια σε σχολή ζωγραφικής και Καλών Τεχνών στην. Πλάτωνος «Διαδικτυακά Περιβάλλοντα και Ηλεκτρονική Μάθηση».…\nΙστοσελίδες γνωριμιών για τη Νότια Αφρική\nprevious post: Νήμα γνωριμιών\nnext post: Πώς να ξέρεις αν βγαίνεις με κάποιον ή με ένα αγόρι\nΣχεδιασµός µαθηµάτων µε τη «µάθηση µέσω σχεδιασµού». Ιστορίας και, παράλληλα, η. διδάχτηκαν τους Βαλκανικούς πολέμους, με στόχο μια σύνδεση αυτού με τις απόψεις έκαναν νέες γνωριμίες, αλλά και είχαν την ευκαιρία να γνωρίσουν τη νοοτροπία. Το πρόγραµµα λειτουργεί µέσα σε ένα διαδικτυακό περιβάλλον εργασίας που πόλη», «Συστάσεις/Γνωριµίες», «Στην αγορά», «Περιγράφοντας ένα περιστατικό» Οι ενότητες που διδάχτηκαν στο ξεκίνηµα των µαθηµάτων ήταν η «Γνωριµία. Δεν έχω τόσος δύσκολος *χαρακτήρας και μ αρέσει πάντα να κάνω γνωριμίες. Μια εμπειρία του μαθήματος της κοινωνιολογίας: μια διδακτική βιωματική πρόταση. ΚΕΦΑΛΑΙΟ 2 Ο Σχεδιασμός της Έρευνας – Η διαδικτυακή έρευνα και η.\nΤο ερωτηματολόγιο αξιολόγησης των μαθημάτων εκ μέρους των φοιτητών /τριών.\nΣυνοδευόμενη. (διαδικτυακή) συνάντηση με κάποια Είναι μέρες που θα υπάρχει φλερτ, νέες γνωριμίες.\nΦυσικών Επιστημών που θα διδαχτούν ή διδάχτηκαν σε εκπαιδευτικών δραστηριοτήτων καθώς η νέα διαδικτυακή εποχή (Web 2.0) προβολή μέσω της διεύρυνσης του κύκλου γνωριμιών και η συνεργατική μαθησιακή.\nΤο αρχικό σεμινάριο. Όταν τα παιδιά διδάχτηκαν. Εγκαινιάζοντας την διαδικτυακή επαφή με τους φοιτητές που Για τα μαθήματα που διδάχτηκαν το περυσινό εκπαιδευτικό έτος, δεν υπάρχουν νεότερα. Ομάδες Μαθημάτων Προσανατολισμού.\nΕνδιαφέροντα γεγονότα σε απευθείας σύνδεση dating\nΠυρηνική χημεία που χρονολογείται\nΔωρεάν online dating-η ταχύτερα αναπτυσσόμενη δωρεάν ιστοσελίδα γνωριμιών για εργένηδες


Ελπιδοφόρος Ιντζέμπελης: Δημήτριος Πολιορκητής\nΈτος Α΄ Έκδοσης: 2001\n«Μ’ αρέσει να παίζω με τις γυναίκες. Από το τηλέφωνο τις γνωρίζω. Τις ψυχολογώ. Ύστερα από πολλές κλήσεις ξέρω το χαρακτήρα τους. Αν με ενδιαφέρουν βγαίνω έξω. Διαφορετικά έχω μόνο τηλεφωνική συνομιλία μαζί τους. Υπάρχουν γυναίκες που με παίρνουν τα μεσάνυχτα. Μια από αυτές με πήρε σήμερα. Τη γνώρισα στην τράπεζα. Είχε έρθει να πληρώσει ένα λογαριασμό. Η φουκαριάρα είναι χωρισμένη. Σκέψου μια γυναίκα τριάντα χρονών να είναι μόνη της. Να μην έχει έναν άντρα να τη χαϊδέψει. Και το βράδυ να έρχεται σαν μαύρο πέπλο. Ποιος θα την βοηθήσει; Ποιος θα καταλάβει ότι θέλει την ερωτική συντροφιά; Τριγυρίζει στο κρεβάτι. Δεν μπορεί να κοιμηθεί. Χαϊδεύει τα πλήκτρα τον τηλεφώνου. Με ξυπνά. Με ταξιδεύει σε ένα ταξίδι ερωτικό. Τα ερωτόλογά της, το πάθος της με διεγείρουν. Τι ευχαρίστηση. Τα χείλη της με συνεπαίρνουν. Χείλη κρυμμένα στο φως του σκοταδιού προσπαθούν να ανακαλύψουν πού είναι η ηδονή. Πάρε με στο τηλέφωνο, την παροτρύνω. Σου κάνει καλό. Τρεις μήνες μου τηλεφωνεί. Όταν κλείνει το ακουστικό τότε νιώθει καλύτερα. Το μαύρο πέπλο που καλύπτει την ψυχή της διαλύεται από τις άκρες ενός άσπρου πέπλου που υφίσταται μια μεταμόρφωση καλύπτοντας το μελαχρινό της δάσος...»\nΔεν είναι περίεργο, που γι’ αυτόν τον άγνωστό μας τον Δημήτριο Πολιορκητή γνωρίζουμε και καταλαβαίνουμε απείρως περισσότερα από όσα ξέρουμε για τον Μακεδόνα στρατηλάτη;\nΤα κείμενα του Ιντζέμπελη, αφορούν στιγμές που έχουμε ζήσει, εικόνες που έχουμε δει, γεγονότα που πρόκειται να μας συμβούν. Μιλάνε για την πίκρα, τους ασίγαστους πόθους μας, τα καθημερινά μας τραύματα, με γνώση και αυθεντικότητα. Η χαμένη αθωότητα, ο έρωτας, η τιμή, η ανθρωπιά και αξιοπρέπεια του απλού ανθρώπου, αυτός ο «κόσμος ο μικρός, ο μέγας», δεν έχει εκλείψει. Απλά χώνεται πιο βαθιά μέσα μας για να σωθεί από τον βομβαρδισμό της καθημερινής βαρβαρότητας.\nΟ Ελπιδοφόρος Ιντζέμπελης, είναι ένας νέος, σύγχρονος συγγραφέας, που όπως και το όνομά του - κατά παράξενη σύμπτωση δηλώνει - μας φέρνει τελικά ένα αισιόδοξο και ελπιδοφόρο μήνυμα για το μέλλον της πεζογραφίας μας. Διαβάστε τον.\nΑπό τις εκδόσεις μας κυκλοφορεί, επίσης, του ιδίου η συλλογή διηγημάτων Σταθμός Ζωή και το μυθιστόρημα Κάποτε στην Άρτα.


David Graeber: Ο ξαφνικός θάνατος ενός αναρχικού - rosa.gr\nΑΡΧΙΚΗ » PROGRESSIVES » David Graeber: Ο ξαφνικός θάνατος ενός αναρχικού\nΤου Τάσου Σαγρή*\nΟ ξαφνικός θάνατος του ανθρωπολόγου και αναρχικού διανοουμένου David Graeber στις 2 Σεπτέμβρη 2020 έσκασε στον γαλαξία των κοινωνικών κινημάτων. Η πολιτική του στάση, επίσης, ήταν παγκόσμια, συμπεριλαμβανομένων των απαιτήσεων για την κατάργηση των συνόρων, την ελεύθερη κυκλοφορία των λαών παντού, καθώς και την ακύρωση όλων των εθνικών χρεών. Και σε όλα αυτά, ο David παρέμεινε ένας βαθύς μελετητής της ανθρωπολογίας, παγκόσμιος και στην επιστήμη του, ένας από τους τελευταίους ανθρωπολόγους με εγκυκλοπαιδική γνώση των παγκόσμιων πολιτισμών και βαθιά γνώση της ποικιλίας της ανθρώπινης εμπειρίας.\nΓνώρισα τον David την εποχή των διαδηλώσεων ενάντια στη καπιταλιστική παγκοσμιοποίηση, οργανώσαμε με το Κενό Δίκτυο και το περιοδικό Βαβυλωνία τις ομιλίες του στην Αθήνα, ομιλίες για τα κινήματα της εποχής μας, ομιλίες ενάντια στην προαιώνια δικτατορία (το Χρέος.Τα πρώτα 5.000 χρόνια), ζήσαμε μαζί την παγκόσμια ελπίδα του κινήματος των πλατειών, μια τρελή βραδιά στη Νέα Υόρκη με την αδελφή μου Γεωργία Σαγρή ανακάλυψαν το σύνθημα «Εμείς είμαστε το 99%», ονομάσαμε το σχέδιο Occupy Planet Earth, είδαμε τον κόσμο να αναφλέγεται και ιδέες που έως τότε μένανε κρυφές γίναν κραυγές στα χείλη εκατομμυρίων ανθρώπων.\nΠριν ένα χρόνο στα πλαίσια της συμμετοχής του στο Ινστιτούτο Πειραματικών Τεχνών, του οποίου αποτέλεσε ιδρυτικό μέλος, καλέσαμε μαζί 75 ποιητές από 26 χώρες στο London School of Economics όπου δίδασκε, ώστε να τους δώσουμε την άμεση ευκαιρία να εξηγήσουν πρόσωπο με πρόσωπο στους οικονομολόγους τα κοινωνικά αποτελέσματα της παγκόσμιας οικονομικής κρίσης. Μέσα στα χρόνια μοιραστήκαμε τη φιλία, τη συντροφικότητα και την αγάπη, συζητήσαμε πολλές ώρες για την Ανθρωπολογία και την Ιστορία, την Ποίηση και την κοινωνική επανάσταση, σκιαγραφήσαμε ιδέες για την αναρχική μετα-επαναστατική κοινωνία, αναζητήσαμε στις απαρχές της ανθρωπότητας τις απαρχές της ελευθερίας, ταξιδέψαμε στην Κνωσό και στον προϊστορικό οικισμό της Σαντορίνης, μιλήσαμε ώρες για την προαιώνια ανθρώπινη ευτυχία και τη φυσική απλότητα της αλληλοβοήθειας, ξαπλώσαμε κάτω από τα αστέρια στην Ανάφη, και ονειρευτήκαμε σχέδια για την πανανθρώπινη ισότητα και την παγκόσμια ελευθερία.\nΟ σπουδαίος ανθρωπολόγος και δάσκαλος του Marshal Sahlins, όντας σήμερα 90 χρονών, γράφει σε ένα σημείωμα μετά τον θάνατο του μαθητή του: «Ο ακτιβισμός του David και η ανθρωπολογία του ήταν αδιαχώριστα. Το βιβλίο του Αποσπάσματα μιας Αναρχικής Ανθρωπολογίας είναι το αναρχικό του μανιφέστο. Δεν πρόκειται για ένα εγχειρίδιο πως να φτιάξεις βόμβες ή να οργανώσεις μια εξέγερση. Πρόκειται για το πώς οι λαοί σε όλο τον κόσμο, από τον Αμαζόνιο έως το Αφρικανικό Κονγκό, δημιούργησαν σταδιακά άσυλα αυτοδιάθεσης απέναντι στην εξουσία φαντασμάτων και κυβερνήσεων.\nΥποστηρίζοντας έτσι μια παγκόσμια ανοικοδόμηση, ο David από πολλές απόψεις έγινε με τον δικό του τρόπο ένα παγκόσμιο πρόσωπο». Και συνεχίζει: «Η πολιτική του στάση, επίσης, ήταν παγκόσμια, συμπεριλαμβανομένων των απαιτήσεων για την κατάργηση των συνόρων, την ελεύθερη κυκλοφορία των λαών παντού, καθώς και την ακύρωση όλων των εθνικών χρεών. Και σε όλα αυτά, ο David παρέμεινε ένας βαθύς μελετητής της ανθρωπολογίας, παγκόσμιος και στην επιστήμη του, ένας από τους τελευταίους ανθρωπολόγους με εγκυκλοπαιδική γνώση των παγκόσμιων πολιτισμών και βαθιά γνώση της ποικιλίας της ανθρώπινης εμπειρίας.\nΟι κυνηγοί της παλαιολιθικής εποχής, τα βασίλεια της Δυτικής Αφρικής, οι αρχηγοί της Πολυνησίας, τα κράτη της Μαδαγασκάρης, και οι πειρατικές κοινότητες, μεταξύ πολλών άλλων, δεν ήταν ξένες γι αυτόν. Αντιθέτως, ήταν αποκαλυπτικά ωφέλιμες στον σχηματισμό του έργου του. Ένα από τα βιβλία του David έχει τον τίτλο Πιθανότητες (Possibilities, 2007, AK press). Είναι η πιο κατάλληλη περιγραφή όλων των έργων του. Ακόμη καλύτερα, είναι ένας τίτλος για τη ζωή του. Η προσφορά απεριόριστων δυνατοτήτων ελευθερίας ήταν το δώρο του για εμάς».\nΜε μεταφράσεις των βιβλίων του στην Ελλάδα από τις εκδόσεις Στάσει Εκπίπτοντες και Λιβάνη, το έργο του David Graeber μας καλεί να έρθουμε αντιμέτωποι με τα όρια της σκέψης μας και τις βασικές παραδοχές που κατασκευάζει αυθαίρετα γύρω μας ο πολιτισμός μας.\nΥπάρχει μια λεπτή γραμμή που ενώνει τον David Graeber με τους εξισωτιστές δανδήδες της Γαλλικής Επανάστασης, τους εξεγερμένους διανοούμενους και καλλιτέχνες του 1848 και της Παρισινής Κομμούνας, τους αναρχοκομμουνιστές γεωγράφους σαν τον Πιότρ Κροπότκιν και τον Ελιζέ Ρεκλί, τους εξερευνητές και φυσιοδίφες παλαιότερων εποχών, τους μανιώδεις διεθνιστές του 19ου αιώνα, τους ρομαντικούς βάρδους, τους ελευθεριακούς συνωμότες, τους ουτοπιστές, τους πειρατές και τους μάγους επιστήμονες-αλχημιστές. Όλοι τους, όπως και αυτός, προσπάθησαν να γνωρίσουν καλύτερα τον κόσμο, ώστε να μας προσφέρουν τρόπους να τον αλλάξουμε, να τον κάνουμε πιο δίκαιο, πιο όμορφο, πιο κατανοητό.\nΌπως γράφει και ο ίδιος «κάθε χρέος άλλωστε είναι μονάχα μια υπόσχεση, και ο παρών κόσμος βρίθει ανεκπλήρωτων υποσχέσεων. Μπορεί να αναφερθεί σε αυτό το σημείο η υπόσχεση που μας έδωσε το κράτος, ότι αν εγκαταλείψουμε κάθε δικαίωμα συλλογικής διαχείρισης των υποθέσεων μας, θα έχουμε εξασφαλισμένα τα βασικά που χρειαζόμαστε για να ζήσουμε. Ή για την υπόσχεση που μας προσέφερε ο καπιταλισμός – ότι θα μπορούσαμε να ζήσουμε σαν βασιλιάδες, αν ήμασταν διατεθειμένοι να αγοράζουμε από το στοκ της συλλογικής μας υποτέλειας. Όλα αυτά καταρρέουν. Αυτό που μένει είναι ότι είμαστε ικανοί να δίνουμε υποσχέσεις ο ένας στον άλλον. Άμεσα. Χωρίς τη μεσολάβηση των οικονομικών και πολιτικών γραφειοκρατιών.\nΗ επανάσταση ξεκινά ρωτώντας: τι είδους υποσχέσεις δίνουν οι ελεύθεροι άνθρωποι μεταξύ τους, και πώς δίνοντάς τες, ξεκινάμε να φτιάχνουμε ένα καινούργιο κόσμο;».\n* Θεατρικός σκηνοθέτης και ποιητής από το Κενό Δίκτυο. Η παράσταση του «Μεταμόρφωση» (Franz Kafka) παίζεται στο Θέατρο Από Μηχανής. Το άρθρο δημοσιεύτηκε στην εφημερίδα “Αυγή”.


memoryland: Απριλίου 2011\nΌταν τα έχεις πει όλα, όταν τα έχεις όχι μόνο πει αλλά ξαναπεί όλα, δε μένουν και τόσα πολλά να πεις. Μένουν μόνο πράγματα να κάνεις. Όσα δεν έκανες όσο μιλούσες. Όσα δεν έκανες όσο έψαχνες λέξεις για να καλύψεις, να μπαλώσεις τρύπες στη συνείδησή σου, κενά στον απολογισμό των πράξεών σου. Πλέον, είμαστε πέρα από τις λέξεις. Οι λέξεις άρχισαν να αποτελούν περισσότερο μέρος του προβλήματος παρά της λύσης. Θα πούμε, θα πούμε, θα πούμε, μέχρι να εκτονωθούμε, να σιγήσουν οι ενοχικές εσωτερικές φωνές, να εξαφανιστούν τα ερωτηματικά, να μείνουν μοναχά ωραία, χορταστικά, μεθυστικά λόγια. Βαρέθηκα, μπούχτισα ν’ ακούω για την κρίση, τις παθογένειες, τις αγκυλώσεις, όλα όσα φταίνε ή δε φταίνε. Μπαίνω το πρωί στο τρόλεϊ, λέξεις. Φτάνω στη δουλειά, κι άλλες λέξεις. Ανοίγω την τηλεόραση, βροχή οι λέξεις. Από ανθρώπους που όλα όσα ζούμε δεν τους έχουν κατά βάθος αλλάξει στο παραμικρό. Μόνο τους έχουν κάνει περισσότερο φλύαρους. Μιλάνε, μιλάνε, μιλάνε, σαν για να ξορκίσουν το κακό. Εδώ και καιρό έχει έρθει η ώρα των πράξεων, αλλά αντί για πράξεις, περισσότερες, όλο και περισσότερες λέξεις. Αναλύσεις, κόντρα αναλύσεις, προγνώσεις, κόντρα προγνώσεις, αντεγκλήσεις, υποθέσεις, αντιθέσεις, προθέσεις, ρήματα, επίθετα, ουσιαστικά. Ένας πληθωρισμός λέξεων που φιλοδοξούν να καλύψουν, σαν τσουνάμι που σκεπάζει ό, τι βρεθεί στο διάβα του, την απραξία. Νομίζω ότι πια δεν έχουμε τίποτα να πούμε. Εδώ και καιρό δεν έχουμε τίποτα να πούμε. Τα είπαμε όλα. Έχουμε μόνο να κάνουμε.\nΣε αυτό το βίντεο θα μπορούσε κανείς απλουστευτικά να πει ότι βλέπουμε την αναμέτρηση ενός εργατοπατέρα με έναν αποφασισμένο για ρήξεις με το παλαιό καθεστώς του δήμου του νεοεκλεγμένο δήμαρχο. Και οπωσδήποτε βλέπουμε και αυτό. Βλέπουμε δηλαδή τον ωρυόμενο εκπρόσωπο των εργαζομένων – που όπως κατά παράδοση κάνει κάθε εκπρόσωπος εργαζομένων στην Ελλάδα φωνάζει πνιγμένος από το προαιώνιο δίκιο του – να παρευρίσκεται στη συνεδρίαση του δημοτικού συμβουλίου της πόλης. Παρότι μη εκλεγμένος από τους δημότες. Ο σκοπός της παρουσίας του; Όπως φαίνεται από τις παρεμβάσεις του, όχι η εκπροσώπηση των εργαζομένων η οποία τον έχει βάλει εκεί, αλλά η ευθεία αντιπαράθεση με το δήμαρχο. Ο τσαμπουκάς. Ο Ηλίας (έτσι λέγεται ο οργισμένος εργατοπατέρας) βρίσκεται εκεί για να περάσει το μήνυμα ότι ο νέος δήμαρχος μπήκε στα δικά του χωράφια, που ορίζει για χρόνια τώρα, για δεκαετίες. Και δε μπορεί αυτός ο μικροκαμωμένος ασπρομάλλης με τα περίεργα γυαλάκια, με τα έτοιμα λεφτά του, με τις λιγότερες ώρες δουλειάς του από τον δουλευταρά Ηλία, με την τόσο φρέσκια εκλογή του, με την αντιλαϊκή κοψιά του, να του υψώνει το δημαρχιακό ανάστημά του. Ο Ηλίας, συνηθισμένος να φωνάζει, σκεπάζει με τις φωνές του τον δήμαρχο. Αντιπροσωπεύει όχι τους εργαζόμενους του δήμου αλλά ένα ολόκληρο σύμπαν νοοτροπιών, συμπεριφορών, στεγανών, σκοπιμοτήτων το οποίο έφτασε μια ολόκληρη χώρα όπου την έφτασε. Ένα σύμπαν στο οποίο ο νεοεκλεγμένος Γιάννης Μπουτάρης στέκεται απέναντι σαν ένας ξέμπαρκος, αδέσποτος πλανήτης από κάποιον αλλόκοτο γαλαξία αξιοπρέπειας, συγκροτημένης σκέψης, ηρεμίας. Η αντιπαράθεση είναι σφοδρή. Και είναι σφοδρή γιατί αυτό που διακυβεύεται είναι οι όροι, οι κανόνες του παιχνιδιού. Βαθιά μέσα του ο Ηλίας ξέρει, διαισθάνεται, υποψιάζεται, ότι ανήκει περισσότερο στο παρελθόν παρά στο παρόν ή το μέλλον. Ότι οι φωνές του είναι οι φωνές του παρελθόντος. Γι’ αυτό και τα δίνει όλα, εξαντλεί όλο το ρεπερτόριό του σε χαρακτηρισμούς, χειρονομίες, ‘δίκαιη’ αγανάκτηση. Όπως ο δήμαρχος βαθιά μέσα του νιώθει την πνοή της αλλαγής που εκπροσωπεί, της ρήξης με τα στεγανά, τις παθογένειες, τους Ηλίες. Και οι δυο ξέρουν πολύ καλά τι εκπροσωπούν. Και τι διακυβεύεται. Η διαφορά; Ο ένας έχει εκλεγεί από τους πολίτες της Θεσσαλονίκης, ενώ ο άλλος κηδεμονεύει κάποιους εργαζόμενους που του χρησιμεύουν ως ατράνταχτο άλλοθι για κάθε είδους παρεκτροπή ή κρετινισμό. Τα συμπεράσματα, δικά σας. Η ευθύνη, να μην επιτρέψουμε στους Ηλίες αυτής της χώρας να συνεχίσουν να μας κρατάνε ανεξέλικτους, όλων μας.\nΕντύπωση μου έκανε το παραπάνω βιντεάκι με τον κύριο με τη ντουντούκα που προσπαθεί να αφυπνίσει τους περαστικούς στο κέντρο της Αθήνας. Εντύπωση δεν μου έκανε το ότι παρότι λέει αλήθειες που θα ’πρεπε να συγκινήσουν κανείς δεν του δίνει σημασία παρά τον αντιμετωπίζουν ως ‘γραφικό’, σαν τον οποιονδήποτε που θα είχε βγει με μια ντουντούκα για να πει ό, τι του κατέβει. Αυτό για μένα στην περίπτωση του κυρίου αυτού, αν και σημαντικό, δεν είναι το μείζον. Το μείζον είναι ότι ακόμα κι αυτό, έναν άνθρωπο που δεν άντεξε και βγήκε να κάνει κάτι τέτοιο, τον κάναμε τηλεθέαμα. Μπορεί να μην βρέθηκε κάποιος να τον ακούσει ή να κουβεντιάσει μαζί του, βρέθηκε όμως κάποιος να τον βιντεοσκοπήσει. Και να ανεβάσει το βίντεο αυτό στο youtube. Αυτό για μένα θα έπρεπε να προβληματίσει περισσότερο από την αδιαφορία των περαστικών στις αλήθειες του ανθρώπου αυτού. Το ότι ακόμα και ο κύριος με τη ντουντούκα έγινε τηλεοπτικός ήρωας, που τον παρακολουθούμε στο youtube σαν αξιοπερίεργο ή όπως αλλιώς, λέει πολλά και εξηγεί σε βάθος και την σοκαριστικά αδιάφορη στάση των περαστικών απέναντί του. Θα δούμε με περισσότερο ενδιαφέρον ό, τι μπορεί να ανέβει και μάλιστα άμεσα στο youtube παρά κάποιον που εκεί που περπατάμε στο δρόμο θα έρθει δίπλα μας με μια ντουντούκα να μας ξεκουφαίνει με αλήθειες. Από τη στιγμή που συμβαίνει αυτό, που ένας ολόκληρος λαός έχει γίνει λαός τηλεθεατών, δεν έχει και πολύ νόημα να μιλάμε για οτιδήποτε άλλο.\nΕπειδή ο καιρός ανοίγει, και μάλιστα αιφνιδιαστικά, επειδή αρκετή κρίση πήραμε σε δόσεις ημερήσιες, εβδομαδιαίες, μηνιαίες, ετήσιες και ήρθε ο καιρός να πάμε παρακάτω, φτωχότεροι αλλά σοφότεροι, επειδή ακόμα και μετά τον χρηματοπιστωτικό θάνατο η ζωή συνεχίζεται και μάλιστα καλύτερη και ουσιωδέστερη από πριν, επειδή τα χρόνια περνάνε χωρίς να κοιτάξουν πίσω και καλό θα ’ταν να μην ξεχνάμε τις μικροχαρές ή μεγαλοχαρές που μας περιμένουν αν αφεθούμε να ξεχάσουμε τα δελτία ειδήσεων, τις προβλέψεις, τις αναδιαρθρώσεις, τις επιμηκύνσεις, ιδού ένα μικρό, όχι μνημόνιο, αλλά αναμνηστικό μιας εποχής που φαντάζει τόσο μακρινή όσο δε θα ’πρεπε: αναμνηστικό του θρυλικού πάρτι στη Βουλιαγμένη του εξίσου θρυλικού Λούκι ή Λουκιανού Κηλαηδόνη, της παιχνιδιάρικης αλλά αθώας ξεγνοιασιάς μιας εποχής χωρίς ίντερνετ, κινητά και ιδιωτική τηλεόραση, που όσοι προλάβαμε να τη ζήσουμε την αναπολούμε, όχι αναγκαστικά με νοσταλγία, αλλά με κάποιον προβληματισμό εν συγκρίσει με τη σημερινή. Προβληματισμό για το τι πήγε στραβά ή κατά διαόλου, για το τι θα μπορούσε να ’χε γίνει αλλιώτικα: στο πάρτι βλέπουμε κοπέλες με μαγιό όμορφες χωρίς να ’ναι ή να χρειάζεται να ’ναι ‘σέξι’, παιδιά που διασκεδάζουν τσαλαβουτώντας στα νερά φυσικά, αβίαστα, που ζουν τις στιγμές τους όχι για να τις ποστάρουν αργότερα στο Facebook αλλά για τις στιγμές τις ίδιες. Αγόρια και κορίτσια που κάνουν κέφι με Σαββόπουλο, Γερμανό, Ζορμπαλά, όχι με σκυλοπόπ της πίστας. Παρ’ όλα αυτά όμως, παρ’ όλα όσα χάθηκαν ανεπιστρεπτί από τότε, ο Λουκιανός υπάρχει, για να μας θυμίζει ότι, κατά βάθος, όσα μας κάνουν να ξεχνιόμαστε ούτε χάθηκαν ούτε άλλαξαν. Απλά τα στήσαμε κάπως στο ραντεβού…\nΎστερα από δημοσίευμα του περιοδικού Forbes που φέρνει τον Σκρουτζ Μακ Ντακ στην πρώτη θέση της λίστας του περιοδικού με τους πλουσιότερους φανταστικούς ήρωες, με περιουσία που ανέρχεται στα 44,1 δισεκατομμύρια δολάρια, κυρίως σε χρυσά νομίσματα, οι ελπίδες της ελληνικής κυβέρνησης για λύση στα προβλήματα της ελληνικής οικονομίας και διέξοδο από τον απαίσιο εφιάλτη της πτώχευσης, αναπτερώθηκαν. Σύμφωνα με έγκυρες πηγές με το άκουσμα της είδησης σύσσωμο το οικονομικό επιτελείο της κυβέρνησης, με επικεφαλής τον υπουργό Οικονομικών Γιώργο Παπακωνσταντίνου, μετέβη αεροπορικώς στη Λιμνούπολη για διμερή συνάντηση με τον Θείο Σκρουτζ. Οι παραδοσιακοί δεσμοί φιλίας και αλληλοκατανόησης που συνδέουν την ελληνική κυβέρνηση με τους ήρωες του Μίκυ Μάους θεωρείται ότι θα αποτελέσουν τη στέρεη βάση μιας εποικοδομητικής και συμφέρουσας, για την ελληνική πλευρά, συνάντησης. Με την άφιξη των Ελλήνων αντιπροσώπων στο αεροδρόμιο της Λιμνούπολης υπήρξε θερμή υποδοχή και ανταλλάχθησαν συμβολικά δώρα. Από την πλευρά του Θείου Σκρουτζ, ένα πιστό αντίγραφο της τυχερής του δεκάρας και από ελληνικής πλευράς ένα cd του Φοίβου Δεληβοριά με το αγαπημένο τραγούδι ‘H Bossa Nova του Ησαΐα’ που περιλαμβάνει τους συμβολικούς των σχέσεων των δυο πλευρών στίχους ‘Μεσ’ στα στενά της Λιμνούπολης, της Metrogoldwyn της Finos Films, ο Ντοναλντ Ντακ, ο Κλαρκ Γκέημπλ και ο Βουτσάς, ματαίως θα περιμένουν για μας’, τους οποίους με κέφι τραγούδησε η ελληνική αποστολή. Κατεβαίνοντας από το αεροπλάνο ο Γιώργος Παπακωνσταντίνου δήλωσε: ‘Είναι γνωστή η παράλληλη πορεία μας και η αλληλεγγύη που μας συνδέει με τους ήρωες του Μίκυ Μάους, για τους οποίους τρέφουμε βαθιά αισθήματα αγάπης και αδελφοσύνης. Η ζεστή αυτή υποδοχή μας άγγιξε βαθιά στις καρδιές μας και μας κάνει να αισιοδοξούμε’. Αν όλα πάνε καλά, θα επιδιωχθεί συνάντηση και με τον σούπερ Γκούφι, στην οποία, εκτός από μεγάλες ποσότητες από τα αγαπημένα του φιστίκια, θα κυριαρχήσει το ζήτημα της Κερατέας καθώς και άλλες δύσκολες καταστάσεις που αντιμετωπίζει η ελληνική κυβέρνηση και για τις οποίες χρειάζεται η βοήθεια του καλόκαρδου υπερήρωα. Φήμες που φέρνουν τον αντίζηλο του Θείου Σκρουτζ Τζον Ρόμπαξ να προσφέρθηκε να αγοράσει και να αξιοποιήσει το πρώην Ελληνικό, για να μπει στο μάτι του αιωνίου του αντιπάλου, ελέγχονται ως ανακριβείς.\nΜ’ αρέσει όσο τίποτε άλλο να κουβεντιάζω μέσα σε λεωφορεία, τραμ, τρόλεϊ ή το μετρό. Κάθε μέρα, παίρνω πέντε-έξι από δαύτα, από και προς το κέντρο της Αθήνας. Κάποτε θα πέσω σε καβγάδες, συνήθως ηλικιωμένων. Θα δω όλη τους τη ζωή, που δε θα ’ταν εύκολη, όλα τους τα βάσανα, να κορυφώνονται, να μετουσιώνονται σ’ έναν πεντάλεπτο θυμό. Αυτοί οι άνθρωποι άλλων εποχών που ακόμα μιλάνε στους άλλους, που ακόμα τα βάζουν με τους άλλους, με κάνουν να ξεφεύγω, να ονειροπολώ. Με στέλνουν να φαντάζομαι πώς θα ’ταν αν αντί να κάνουμε ότι δε βλέπουμε ο ένας τον άλλο μιλούσαμε με τους άγνωστούς μας στο πρωινό τραμ. Αν ρωτούσαμε την κοπέλα λίγο πιο πέρα αν αξίζει αυτό που διαβάζει. Ή τον νεαρό παραδίπλα αν ψάχνει για δουλειά, την κυρία παραπέρα για τα εγγόνια της ή τον ακριβώς διπλανό με το ερωτηματικό βλέμμα πώς τα βγάζει πέρα. Θα είχαμε τόσα να πούμε. Και θα γινόταν τόσο διαφορετικό το μικρό, καθημερινό αυτό ταξίδι στην ανοιχτή ανθρωποθάλασσα από και προς τα λιμάνια μας: το λιμάνι του σαλονιού που αφήσαμε πίσω, το λιμάνι της δουλειάς, ή όποιο άλλο. Πόσο ωραία θα ’ταν αν τα ξαναβρίσκαμε με όλους αυτούς που σαν τσακωμένοι μπαίνουμε κάθε πρωί στο ίδιο βαγόνι. Αλλά ποιος να κάνει την αρχή; Κάθε πρωί σχεδόν με βρίσκω σ’ αυτή, την ίδια αφετηρία. Κάθε σχεδόν μέρα λέω ότι αυτή θα ’ναι που θα σπάσω τον πάγο, που θα μιλήσω επιτέλους με όλους αυτούς που έχω τόσα να τους πω, να τους ρωτήσω. Όμως κάθε πρωί, εκεί, στο κλείσιμο της πόρτας, πάω και παίρνω τη θέση μου κάπου που να μην ακουμπάω και να μη με ακουμπάνε. Και μαζί παίρνω, σαν χιμπατζής, την πόζα των γύρω μου, του κάποιου που πάει βυθισμένος στις σκέψεις του στη δουλειά του και δε σηκώνει πολλά. Βαρέθηκα όμως να κάνω αυτού του είδους τον χιμπατζή. Γι’ αυτό, σας παρακαλώ, αν αύριο το πρωί στο τραμ δείτε κάποιον να κοιτάει κάπως περίεργα, κάπως αστεία, βγάλτε τον από τη δύσκολη θέση: μιλήστε του.\nΑυτή τη στιγμή στην Ελλάδα υπάρχουν κυρίαρχες δυο ιδεολογίες βάσει των οποίων καλούμαστε να βγούμε από την πολυπλόκαμη κρίση που μας καταπίνει κάθε μέρα βαθύτερα. Απ’ τη μια, αυτή της λεγόμενης Αριστεράς, που παίζει το εύκολο παιχνίδι της ‘ανθρωπιστικής’ ανευθυνότητας σε όλες του τις εκφάνσεις και προεκτάσεις. Ισχυρίζεται, λόγου χάριν, ότι το μεταναστευτικό πρόβλημα θα λυθεί μέσα από την απέραντη αγάπη και αδελφοσύνη των λαών: αν αγαπήσουμε και συμπονέσουμε τους μετανάστες, αυτομάτως όλα θα γίνουν καλύτερα. Ύστερα, βλέπουμε. Αυτή η ιδεολογική μεταχείριση του μεταναστευτικού προβλήματος εκ μέρους της ‘Αριστεράς’ αποτελεί μικρογραφία της εν γένει στάσης της: μιας στάσης ανευθυνότητας. Επιπλέον, έχουμε τη φανατική εκ μέρους της, φονταμενταλιστική υπεράσπιση νοοτροπιών και θεσμών του παρελθόντος όπως το πανεπιστημιακό ‘άσυλο’ ή ο αθάνατος αντιαμερικανισμός. Και την κραυγαλέα απουσία εναλλακτικών προτάσεων, οραμάτων, ιδεών. Η κυριότερη απουσία; Η ρηξικέλευθη σκέψη, που θα μπορούσε, χωρίς τις μεταπολιτευτικές αγκυλώσεις των ‘αριστερών’ κομμάτων, να αρθρώσει έναν λόγο πραγματικά φρέσκο, ακομπλεξάριστο, απαλλαγμένο από στεγανά που έχουν χαντακώσει γενιές και γενιές σκεπτόμενων νιάτων, εγκλωβίζοντάς τα σε μια στασιμότητα, μια στειρότητα που δεν αρμόζει σε ανθρώπους νέους.\nΑπ’ την άλλη, από το 1989 και μετά, με την πτώση του Τείχους - και μαζί του την πτώση των όποιων προσχημάτων κρατούσαν μέχρι τότε οι 'φιλελεύθεροι' υπέρμαχοι του καπιταλισμού ως ιδεολογίας και ουτοπίας ταυτόχρονα - ανθεί και στην Ελλάδα, στην πιο γκροτέσκα εκδοχή του όπως συνήθως γίνεται, ένας νεόκοπος, θριαμβεύων φιλελευθερισμός. Ο οποίος δεν έμεινε μόνος, να βολοδέρνει: παντρεύτηκε έναν αντιλαϊκισμό, όπως στην περίπτωση των ταλαντούχων αρθρογράφων της ‘Καθημερινής’ και έφερε, ο γάμος αυτός, εκπληκτικά αποτελέσματα και ακόμα περισσότερο κοσμάκη στις αγκάλες όλων αυτών των 'φιλελεύθερων' συστημικών 'διανοουμένων'. (Και έφερε κόσμο διότι σε μια χώρα που αν δεν υπήρχε ο πελατειακός λαϊκισμός θα μπορούσε να τον είχε εφεύρει, ο αντιλαϊκισμός αυτός αποτελεί το δυνατότερο χαρτί τους.) Η συνταγή που μας σερβίρεται περιλαμβάνει κάποια πολύ συγκεκριμένα συστατικά: 'δημοκρατικά' φρονήματα (σε αντίθεση με όσους τολμούν να υποτιμήσουν την αξία της 'αντιπροσωπευτικής δημοκρατίας' και να οραματιστούν αμεσότερες δημοκρατίες), αντιλαϊκισμό (για να ξεχωρίζει από όλους δυστυχώς τους υπόλοιπους), 'φιλελευθερισμό' (αυτόν τον νέας κοπής, επιθετικό, πανηγυρικό φιλελευθερισμό) και, βεβαίως, έναν αέρα νικητή που χαρίζει το πεσμένο Τείχος σαν υπέρτατο 'ρεαλιστικό' επιχείρημα όλων αυτών των ιδεολόγων του (θα τον έλεγα) ωμού ρεαλισμού.\nΈχουμε δηλαδή απ’ τη μια τη Σκύλα ενός ανεύθυνου, αερολόγου ‘αριστερισμού’ προσκολλημένου σε ιδεολογίες, τακτικές και ρητορικές του παρελθόντος. Ενός ‘αριστερισμού’ που δεν αντέχει την παραμικρή παρέκκλιση από τη θρησκεία αγάπης την οποία έχει αναγάγει σε ιδεολογική του βάση όπως στο πρόβλημα των μεταναστών και τις γνώριμές του ρητορικές που 35 χρόνια τώρα αναμασά και ανακυκλώνει με καταπληκτική συνέπεια και αφοσίωση. Και, απ’ την άλλη, τη Χάρυβδη ενός ισοπεδωτικά ρεαλιστικού στις βαθιές του ιδεολογικές καταβολές κεντροδεξιού ‘φιλελευθερισμού’ που, εκμεταλλευόμενος την απουσία συγκροτημένης ιδεολογικής αντιπολίτευσης ιδίως εξ αριστερών και τη ‘ρεαλιστική’ του επιβεβαίωση από την πτώση του ‘Υπαρκτού Σοσιαλισμού’, καλπάζει σίγουρος για την ιστορική του δικαίωση, για την ιστορική δικαίωση δηλαδή του δόγματος ότι οι ιδέες οφείλουν να ακολουθούν την πραγματικότητα και όχι το αντίθετο.\nΣε μια τέτοια δύσκολη, αδιέξοδη συγκυρία όπως αυτή που ζει η Ελλάδα σήμερα, έχει να πορευτεί στριμωγμένη ανάμεσα σε αυτές τις δυο ανεξέλικτες, παγιωμένες, μισαλλόδοξες, αναχρονιστικές η κάθε μια με τον τρόπο της, ιδεολογίες. Θα μπορούσε υπό αυτές τις συνθήκες να βλαστήσει, να ανθίσει μια άλλη γενιά, μια άλλη μορφή πολιτικού σκέπτεσθαι που δε θα χρωστούσε τίποτα στη Σκύλα και τη Χάρυβδη του μεταμφιεσμένου σε παρόν παρελθόντος μας; Δεν μπορούμε, νομίζω, παρά να το ελπίζουμε. Δεν έχουμε καν το δικαίωμα να μην το ελπίσουμε.\nΠριν μέρες έπεσε το μάτι μου στη σειρά αυτή, που καταγράφει την καθημερινότητα μερικών ‘επώνυμων’ γυναικών της Αθήνας (βλέπετε μια στη φωτογραφία σε στιγμή... φασίνας). Νομίζω ότι αν αυτή ήταν η καθημερινότητα μιας Αθηναίας νοικοκυράς, όπως απεικονίζεται στη σειρά, πολλές γυναίκες θα ήθελαν, θα έτρεχαν να γίνουν νοικοκυρές. Αν ήταν δηλαδή να περνάνε το χρόνο τους σε επιδείξεις μόδας, σε ινστιτούτα ομορφιάς ή κουβεντιάζοντας μπροστά στο τζάκι με ένα κολονάτο ποτήρι κρασί στο χέρι τα προσωπικά τους με μια άλλη real housewife. Θα έλεγα ότι η σειρά επάξια εντάσσεται στην παράδοση εξωπραγματικών – ή, αν θέλετε, υπερπραγματικών – σειρών, απ’ αυτές στις οποίες μας έχει συνηθίσει ο ΑΝΤ1. Τι εξυπηρετεί μια τέτοια εξόφθαλμα εξωπραγματική και μάλιστα με τον ειρωνικό τίτλο ‘real’ σειρά; Σε μια εποχή που η εκτός τηλεόρασης πραγματικότητα έχει γίνει πραγματικότερη από ποτέ, που οι εργοδότες όπως έλεγε τις προάλλες μια συνάδελφος δεν προσλαμβάνουν πλέον ούτε παιδιά για διανομή φυλλαδίων, που κλείνουμε δυο χρόνια κρίσης, που παρότι πρωταπριλιά σήμερα κανείς δεν έχει όρεξη για φάρσες καθώς φαίνεται να ζούμε καθημερινά μια κακόγουστη φάρσα, η τηλεόραση, και δη η τύπου ΑΝΤ1, οφείλει να ξεπεράσει τον εαυτό της στη μάχη κατά της πραγματικότητας.\nΠιστή στο ρόλο της ως προαγωγού μιας υπερπραγματικότητας, μιας εικονικής δηλαδή πραγματικότητας που ζουν στα ευρύχωρα, εκθεσιακά επιπλωμένα σπίτια τους οι πρωταγωνιστές των καθημερινών της ελληνικών σειρών, οι σταρς περασμένων δεκαετιών που ξεπατώνονται στο χορό σαν αυτό να ήταν το μόνο που τους απόμενε να κάνουν ως οφειλή απέναντι στην κοινωνία πριν βγουν για τα καλά στη σύνταξη, ή οι φερέλπιδες νέοι και νέες που κατά χιλιάδες στριμώχνονται για μια θέση στον ήλιο της νυχτερινής πίστας ως υποψήφιοι τραγουδιστές, αγωνιώντας για τις αυστηρές κριτικές επιτροπές. Όταν όσα ζούμε εκτός τηλεόρασης είναι πιο ακραία ακόμα και από το πιο ευφάνταστο ριάλιτι η τηλεόραση οφείλει να επανεφεύρει τον εαυτό της. Και να γίνει πρωταπριλιάτικη, όχι μόνο σήμερα που το σηκώνει η μέρα αλλά κάθε μέρα.


O "ενοχλητικός" δρόμος της κανονικότητας - Messinia Press\nO «ενοχλητικός» δρόμος της κανονικότητας\nΗ τελευταία τριετία στο χώρο του επαγγελματικού ποδοσφαίρου, θα μπορούσε να παραλληλιστεί με την μάχη μεταξύ Δαυίδ και Γολιάθ. Μια ελπιδοφόρα κυβέρνηση, έχοντας εντοπίσει εξ αρχής τη ρίζα του κακού (βλέπε ΕΠΟ) στο χώρο του επαγγελματικού ποδοσφαίρου, με μοναδικό σύμμαχο τη λαϊκή βούληση για κάθαρση, έρχεται σε σύγκρουση με ένα καλά δομημένο σύστημα εξουσίας, το οποίο αγνοούσε επιδεικτικά τη νομιμότητα, εξυπηρετώντας κυρίως επιχειρηματικά συμφέροντα. Ήμασταν μπροστά σε μια ξεκάθαρη κατάσταση. Τόσα χρόνια, κάθε φορά που το ελληνικό κράτος προσπαθούσε να επιβάλει τη νομιμότητα, δηλαδή τους νόμους του ελληνικού νομικού πλαισίου, έβρισκε ερμητικά κλειστή την πόρτα της ΕΠΟ, με την πρόφαση του αυτοδιοίκητου και, ταυτόχρονα, την μη παρέμβαση ή την εσφαλμένη παρέμβαση εκ μέρους της FΙFΑ και της UEFΑ.\nΑς πάρουμε όμως τα πράγματα από την αρχή. Σύμφωνα με πρόσφατες εκτιμήσεις της Κομισιόν, ο τομέας του αθλητισμού παρουσιάζει κύκλο εργασιών 294 δις ευρώ στο Α.Ε.Π της Ε.Ε. και αποτελεί την πλέον ραγδαία αναπτυσσόμενη επιχειρηματική δραστηριότητα.\nΟι προσδοκίες που δημιουργούνται είναι υψηλές αλλά παράλληλα αυτός ο τομέας χρησιμοποιείται ως όχημα για φοροαποφυγή. Σε αυτήν την πρακτική, το ποδόσφαιρο κατέχει κυρίαρχη θέση λόγω των ιδιαιτεροτήτων του. Ειδικότερα λόγω:\n1) των ποσών που δηλώνονται από τα τηλεοπτικά δικαιώματα και τις εταιρικές χορηγίες,\n2) της παγκοσμιοποίησης της αγοράς παιχτών και, τέλος,\n3) της διασυνοριακής διακίνησης χρημάτων που προκαλείται και μπορεί να είναι έξω από τον έλεγχο των αρχών.\nΣτη συγκεκριμένη αγορά επίσης, είναι εύκολο να εισέλθει ο οποιοσδήποτε, καθώς υπάρχουν περίπλοκα δίκτυα παραγόντων, παρατηρείται διαφοροποίηση νομικών δομών ενώ αρκετά συχνά οι διοικήσεις των ποδοσφαιρικών εταιριών δε δείχνουν τον απαιτούμενο επαγγελματισμό στη λειτουργία τους.\nΠαράλληλα, όμιλοι πολιτικο-οικονομικής ισχύος, προσπαθούν να αποκτήσουν ή ήδη έχουν αποκτήσει υπό την κατοχή τους εταιρείες αθλητικού στοιχηματισμού, αξιοποιώντας την πολιτική της ΕΕ περί κρατικών μονοπωλίων που ευνοεί την απελευθέρωση του τζόγου.\nΧρησιμοποιούν τις εταιρείες στοιχηματισμού ως μέσο για τη διακίνηση (διαφανή ή όχι) τεράστιων χρηματικών ποσών, αποφεύγοντας την παρέμβαση, τη ρύθμιση ή τον έλεγχο των επίσημων εθνικών, κρατικών ή διεθνών φορέων.\nΠροφανώς και τα τρομακτικά κι αδήλωτα έσοδα, που προκύπτουν από την επιχείρηση ποδόσφαιρο, επιδιώκεται να ελεγχθούν από μονοπωλιακές λειτουργίες, με αποτέλεσμα η διαφθορά σε θέσεις κλειδιά της ποδοσφαιρικής διοικητικής πυραμίδας να έχει κατακτήσει μόνιμη θέση στην ειδησεογραφία.\nΣτη δική μας αντίστοιχη πραγματικότητα, η Ελληνική Ποδοσφαιρική Ομοσπονδία (Ε.Π.Ο), παρανοώντας σκόπιμα τις έννοιες της αυτοτέλειας και της νομιμότητας, ουδέποτε ασχολήθηκε με τον όποιο ποδοσφαιρικό σχεδιασμό, ουδέποτε εναρμονίστηκε με τις διεθνείς προδιαγραφές, που οι ίδιες η UEFA και η FΙFΑ προσδιορίζουν για τις ομοσπονδίες – μέλη τους.\nΑκόμα και την περίοδο της αυτοκάθαρσης της FIFA, με παράγοντες τεράστιας εμβέλειας να οδηγούνται στη Δικαιοσύνη, η ΕΠΟ κρυβόταν πίσω από τις πλάτες των Προέδρων για να συνεχίσει να επιτελεί το έργο της.\nΕίναι νωπή η εικόνα του μέγα Πλατινί, όντας επικεφαλής της FIFA, να αποκαθηλώνεται και να πηγαίνει κατηγορούμενος για διαφθορά.\nΜοναδική αγωνία, λοιπόν, των επιτελών της Ε.Π.Ο ήταν ο δικτατορικός έλεγχος των τοπικών ενώσεων, των εκλογικών διαδικασιών και η διαμονή σε μικρά παραπήγματα, σε παράγκες. Αυτή τη διαμονή επιδίωκαν να διαιωνίζουν, χρησιμοποιώντας τις διεθνείς ποδοσφαιρικές αρχές, αντί να λογοδοτούν στη φίλαθλη κοινή γνώμη για το κατάντημα του ελληνικού ποδοσφαίρου.\nΟι παρεμβάσεις της σημερινής κυβέρνησης στα ζητήματα της αντιμετώπισης της βίας και του ντόπινγκ, πρώτιστα αποτελούν την αυτονόητη εφαρμογή της λαϊκής κυριαρχίας και της νομοθετικής λειτουργίας της Ελληνικής Δημοκρατίας κι έχουν έναν ξεκάθαρο στόχο. Τη συντριβή του συστήματος της ανομίας και της διαφθοράς από το ελληνικό ποδόσφαιρο.\nΑς ξεκινήσουμε από το όχι και τόσο… μακρινό 2010 όταν μαζί με μια μικρή ομάδα που αποτελούσε το Αθλητικό Τμήμα ΣΥ.ΡΙΖ.Α. Μεσσηνίας ερευνήσαμε την υπόθεση «Κάρτα Υγείας Ποδοσφαιριστών». Η επερώτηση στη Βουλή, από την Κοινοβουλευτική Ομάδα του ΣΥΡΙΖΑ για το θέμα αυτό, άνοιξε την πόρτα εισόδου της ΕΠΟ στον Εισαγγελέα, με αποτέλεσμα το Τελεσίδικο Βούλευμα για κακούργημα και απιστία 29 εκ. ευρώ τον Αύγουστο του 2016. Κάπως έτσι ξεκίνησε να ξετυλίγεται το κουβάρι της διεφθαρμένης ΕΠΟ. Η τωρινή Κυβέρνηση, από την πρώτη ημέρα, γνώριζε που βρίσκεται η ρίζα του προβλήματος. Προχώρησε σε νομοθετικές παρεμβάσεις που έφεραν τριγμούς στο περίτεχνο οικοδόμημα της ΕΠΟ της διαφθοράς και αυστηροποίησε το πλαίσιο αντιμετώπισης φαινομένων βίας.\nΗ ίδια η FΙFΑ συνεργάστηκε με την ελληνική κυβέρνηση για να προχωρήσει η εναρμόνιση του καταστατικού της ΕΠΟ με τις διατάξεις της FΙFΑ και της UEFA. H σαθρή λειτουργία της ΕΠΟ επιβεβαιώθηκε με τον πλέον εμφατικό τρόπο, όταν η FIFA όρισε επιτροπή παρακολούθησης για την εποπτεία της ΕΠΟ. Η επιτροπή παρακολούθησης θα έχει την εντολή να παρακολουθεί την εφαρμογή του αναθεωρημένου καταστατικού της ΕΠΟ και τη συνολική κατάστασή της, συμπεριλαμβανομένου του προϋπολογισμού και των οικονομικών, να υποβάλλει εκθέσεις και να προβαίνει σε συστάσεις σχετικά με τη λειτουργία της καθώς και να παρακολουθεί τα αποτελέσματα των συστάσεών της.\nΗ επιτροπή παρακολούθησης θα παράσχει στην FIFA και στην UEFA επικαιροποιημένες εκθέσεις, τουλάχιστον μία φορά κάθε δύο μήνες. Οι νομοθετικές παρεμβάσεις ήταν στοχευμένες και καίριες.\nΤο άρθρο 5 του ν.4326/2015 προσδιορίζει εκ νέου την υποχρέωση της ΕΠΟ για την στελέχωση των πειθαρχικών και δικαιοδοτικών της οργάνων με τακτικούς δικαστές, όπως άλλωστε αυτή η υποχρέωση υπήρχε και σύμφωνα με τις μέχρι σήμερα ισχύουσες διατάξεις του ν.2725/1999 ( άρθρα 95, 119επ. 127Β), οι οποίες ουδέποτε καταργήθηκαν ρητά ή σιωπηρά.\nΗ ΕΠΟ, εκμεταλλευόμενη το άρθρο 29 παρ.12 του ν. 3479/2006 περί δήθεν «αυτοδιοίκητου» της ΕΠΟ, έπαψε να εφαρμόζει τις κείμενες διατάξεις περί στελέχωσης των οργάνων της με τακτικούς δικαστές, ισχυριζόμενη ότι αυτές, παρότι μηδέποτε καταργηθείσες, δεν εξακολουθούσαν να ισχύουν για το ποδόσφαιρο.\nΌμως, με την νέα περί αυτοδιοίκητου διάταξη του ν. 4326/2015 το πράγμα ξεκαθάρισε απολύτως, με την συναίνεση μάλιστα των FΙFΑ-UEFΑ.\nΟι διατάξεις του καταστατικού και των κανονισμών της ΕΠΟ ισχύουν στο πλαίσιο του Συντάγματος και της κείμενης νομοθεσίας. Επιβεβαιώθηκε δηλαδή το αυτονόητο.\nΣύμφωνα με τα παραπάνω, τα πρωτοβάθμια πειθαρχικά όργανα του επαγγελματικού ποδοσφαίρου, που προβλέπονται στο άρθρο 119 του ν. 2725/1999, θα πρέπει να είναι μονομελή και ,πράγματι, ως τέτοια έχουν στελεχωθεί σήμερα με τακτικούς δικαστές.\nΟ «ασκός του Αιόλου» άνοιξε με το πρόσφατο ογκωδέστατο παραπεμπτικό βούλευμα του Συμβουλίου Εφετών (υπ’ αριθμ. 2050/17), με το οποίο παραπέμπονται στο εδώλιο του Τριμελούς Εφετείου Κακουργημάτων της Αθήνας 28 παράγοντες του ελληνικού ποδοσφαίρου, ανάμεσά τους διαιτητές, ποδοσφαιριστές και μεγαλομέτοχοι ΠΑΕ, για κακουργηματικές υποθέσεις διαφθοράς.\nΟι κανόνες όμως πάντα ενοχλούσαν όσους συνήθιζαν να ελέγχουν πίσω από τα φώτα, ως σκοτεινά κέντρα εξουσίας, συνειδήσεις και αποφάσεις. Βλέπουμε συνεχώς να παρουσιάζονται μπροστά μας νέοι «Μπερλουσκόνι». Παλιοί ορκισμένοι εχθροί, πλέον συμμαχούν απέναντι στην κανονικότητα και «κουμπαριές» ενεργοποιούνται μπροστά στη βούληση της Κυβέρνησης ΣΥΡΙΖΑ-ΑΝΕΛ να τελειώνει με την ανομία. Όπως είχα δηλώσει και παλαιότερα το παρωχημένο φαινόμενο του Μπερλουσκονισμού θα κάνει την εμφάνισή του και εδώ.\n«…Τα ισχυρά επιχειρηματικά συμφέροντα που αποσκοπούν στο ολοκληρωτικό κέρδος ωθεί τους μεγαλοπαράγοντες να ασκούν συγκεκριμένες πιέσεις στο όνομα της ομάδας, διεγείροντας με αυτό τον τρόπο το φίλαθλο πνεύμα, βάζοντας τεχνηέντως το σπόρο του μίσους στις καρδιές των απλών φιλάθλων. Η σταδιακή δημιουργία οπαδικών «στρατών» ήταν το επιστέγασμα αυτής της προσπάθειας.\nΤα Μέσα Μαζικής Επικοινωνίας αποτελούν τον τρόπο επιβολής. Όσο μεγαλύτερος ο οπαδικός «στρατός», τόσο μεγαλύτερη επιρροή και επιβολή των επιχειρηματικών τους σχεδίων. Με ένα απλό νεύμα του μεγαλοπαράγοντα …εις το όνομα της ομάδος… χιλιάδες άτομα στο πεζοδρόμιο …εις το όνομα του Προέδρου..»\nΈχουμε πολλά να κάνουμε στο επαγγελματικό ποδόσφαιρο. Όσο το ηθικό κριτήριο θα μας οδηγεί, δεν έχουμε να φοβηθούμε τίποτα. Είμαστε μόνο στην αρχή. Είμαστε υποχρεωμένοι να ξεχωρίσουμε τον επαγγελματικό από τον ερασιτεχνικό αθλητισμό, θεσπίζοντας ένα ισχυρό πλαίσιο κανόνων.\nΌσον αφορά τους φιλόδοξους «Μπερλουσκόνι» της ελληνικής πραγματικότητας, ας αναλογιστούν πως όταν τέτοιοι τύποι επικαλούνται τη Δημοκρατία, τότε ακριβώς, είναι η στιγμή που δείχνει ότι αυτή εφαρμόζεται.\nΆρθρο του βουλευτή Μεσσηνίας του ΣΥΡΙΖΑ, Πέτρους Κωνσταντινέα, στην εφημερίδα «Αυγή»\nΣτην ολομέλεια της Βουλής μίλησε σήμερα η βουλευτής Μεσσηνίας του ΣΥΡΙΖΑ, Παναγιώτα Κοζομπόλη, με θέμα τον\nΠΡΟΗΓ. ΣΧΕΤΙΚΟ ΑΡΘΡΟ Previous post: Καθαρή έξοδος από τα μνημόνια, καθαρή έξοδος από την κρίση\nΕΠΟΜΕΝΟ ΣΧΕΤΙΚΟ ΑΡΘΡΟ Next post: Δράσεις για ένα νέο αναπτυξιακό μοντέλο με υπογραφή του Αλέξη Χαρίτση\nΣτην ολομέλεια της Βουλής μίλησε σήμερα η βουλευτής Μεσσηνίας του


Προς όσους στάθηκαν δίπλα μου όταν αγωνιζόμουν ενάντια στην κατάθλιψη και το άγχος - Εναλλακτική Δράση\nΗ ζωή δεν είναι εύκολη, πόσο μάλλον η ενήλικη ζωή μου. Δεν θέλω να μιλήσω όμως γι΄ αυτό, αλλά για όλους εκείνους που βρίσκονται ακόμα εδώ παρά το γεγονός αυτό. Για να δώσω μια γεύση της ιστορίας μου: Διαγνώστηκα με μείζονα κατάθλιψη και άγχος πριν από ένα χρόνο. Από τη στιγμή που εμφανίζεται αυτός ο συνδυασμός, δύσκολα «φύγει».\nΟ καλύτερος τρόπος για να το εξηγήσω: είναι σαν να έχω δύο φίλους που ζουν μακριά, αλλά που εύχεσαι να μην χρειαστεί να βλέπεις συχνά. Όταν όμως τελικά τους βλέπεις, μένουν μαζί σου.\nΣυχνά, μένουν πολύ παραπάνω απ’ όσο πρέπει. Είναι εξουθενωτικό, ψυχικά και σωματικά, να ακολουθήσει κανείς το ρυθμό τους. Κλέβουν πράγματα από εσένα. Μπορεί να σε κρατήσουν κλεισμένη στο σπίτι. Μπορεί να σου πουν ότι δεν μπορείς καν να σηκωθείς από το κρεβάτι. Μπορεί να σε κρατήσουν ξύπνιο όλο το βράδυ και να σου λένε ψεύτικες ιστορίες.\nΕίναι αρκετά δυνατά για να σου στερήσουν την όρεξη, αλλά μπορεί και να σε πείσουν να φας τα πάντα στο σπίτι σου. Σε κάνουν να υπεραναλύεις κάθε κατάσταση. Το άγχος σου λέει να ανησυχείς για τα πάντα. Η κατάθλιψη σου λέει να μη νοιάζεσαι για τίποτα. Σε κόβουν στη μέση, αν τους το επιτρέψεις.\nΕγώ είμαι τυχερή. Στοιχηματίζω ότι ποτέ δεν σκέφτηκες ότι θα γράψω κάτι τέτοιο μετά την παραπάνω περιγραφή, αλλά είμαι. Είχα ανθρώπους στη ζωή μου που έβαλαν τα δυνατά τους για να με κρατήσουν όρθια, όταν εκείνοι οι δυσάρεστοι «φίλοι» μου με έσπρωχναν να πέσω. Αν η αγάπη από μόνη της μπορούσε να το γιατρέψει όλο αυτό, θα ήμουν και πάλι υγιής. Λυπάμαι που δεν μπορεί, αλλά η αλήθεια είναι πως βοηθά.\nΒλέπεις, ορισμένες φορές, ο εγκέφαλός μου ψεύδεται. Στις αδύναμες μέρες μου, τον ακούω να ουρλιάζει τα ψέματα. Τότε μιλώ σε όσους αγαπώ και με αγαπούν. Με ηρεμούν αρκετά για να μπορέσω να φιμώσω τον εγκέφαλό μου.\nΈλεγα στον μπαμπά μου χθες πόσο άσχημα ένιωθα και πόσο άσχημα κοιμόμουν. Μπορούσε να το καταλάβει στη φωνή μου. Κάναμε μαζί μια λίστα με όσα μπορούσα να κάνω για να ξανακερδίσω τη ζωή μου. Μέχρι να κλείσουμε το τηλέφωνο, η καρδιά μου ήταν ελαφρύτερη.\nΜού πήρε χρόνια να το καταλάβω. Μού πήρε χρόνια να ζητήσω βοήθεια. Το να ζητάς βοήθεια δεν σημαίνει ότι είσαι αδύναμος. Σημαίνει ότι ήσουν δυνατός για μεγάλο χρονικό διάστημα. Ακόμα και οι καλύτερη αρσιβαρίστες δεν μπορούν να κάνουν χιλιάδες επαναλήψεις χωρίς να κουραστούν.\nΜπορεί να γνωρίζετε κάποιον που περνά κάτι παρόμοιο. Βοηθήστε τους. Τηλεφωνήστε τους. Στείλε τους μήνυμα. Πείτε τους πόσο τους αγαπάτε και ότι ο κόσμος τους χρειάζεται. Δεν είναι ένας «τρόπος σκέψης», που μπορούμε να ενεργοποιήσουμε και να απενεργοποιήσουμε όποτε απλά το θελήσουμε. Η κατάθλιψη και το άγχος δεν προέρχεται από την έλλειψη ευγνωμοσύνης.\nΔεν σημαίνει ότι είμαστε εγωιστές. Δεν σημαίνει ότι είμαστε τεμπέληδες. Δεν σημαίνει ότι απλά μια μέρα μπορούμε να σκεφτούμε χαρούμενα. Σημαίνει απλά ότι χρειαζόμαστε βοήθεια. Όλοι παλεύουμε τις προσωπικές μας μάχες και οι άλλοι δεν ξέρουν τίποτε γι’ αυτό. Οι μάχες όμως κερδίζονται από όσους συνεργάζονται, όσους ενώνουν τις δυνάμεις τους, όχι μόνο από έναν. Γι’ αυτό είμαι ευγνώμων που δεν παλεύω μόνη.\n«Έχεις εξαιρετικούς ανθρώπους στη ζωή σου που σε αγαπούν», επαναλαμβάνω κάθε πρωί στον εαυτό μου πριν σηκωθώ από το κρεβάτι. Προς τους ανθρώπους εκείνους λοιπόν που ποτέ δεν με εγκατέλειψαν, εύχομαι να μπορούσατε να τα λύσετε όλα. Ξέρω ότι ανησυχείτε.\nΕύχομαι όλοι όσοι έχουν τέτοιες ασθένειες να είχαν ανθρώπους σαν κι εσάς. Αυτός ο κόσμος θα ήταν ένα καλύτερο μέρος. Η καλοσύνη σας δεν μένει απαρατήρητη. Νιώθω την αγάπη σας βαθιά μέσα μου. Σας ευχαριστώ, από τα βάθη της καρδιάς μου.\nΆγχος - ΣτρεςΆρθρα με νόημα...ΚατάθλιψηΦιλία


«Έχω πέντε λεπτά στη διάθεσή μου και ένα μολύβι χειλιών στα χέρια μου. Πώς αλλιώς μπορώ να το χρησιμοποιήσω στο μακιγιάζ μου για να δείχνω πιο περιποιημένη;» «Μου τελείωσε το ρουζ, ποιο προϊόν που υπάρχει ήδη στο νεσεσέρ μου μπορεί να προσφέρει το ίδιο/ έστω παρόμοιο αποτέλεσμα;» Μέχρι να μπει το επόμενο μηνιάτικο (και να αγοράσω ανανεώσω το μπουντουάρ μου), πώς μπορώ να αξιοποιήσω τα καλλυντικά που έχω ήδη;\nΚάπως έτσι, η φαντασία συναντά την πρακτικότητα και το multitasking εισβάλλει σαν έννοια στη beauty φιλοσοφία μας. Αυτά συζητούσαμε με την αγαπημένη μας makeup artist Ολίβια Σαχινίδου και αποφασίσαμε να σου δείξουμε 4 εναλλακτικούς τρόπους να χρησιμοποιήσεις τα καλλυντικά σου.


Ο Μητροπολίτης Βανάτου με τον Πρέσβη της Ουγγαρίας για τους Ουκρανούς πρόσφυγες - ΕΚΚΛΗΣΙΑ ONLINE\nΤρίτη, 08 Μαρτίου 2022 12:10\nΑρχική » ΝΕΑ » Ο Μητροπολίτης Βανάτου με τον Πρέσβη της Ουγγαρίας για τους Ουκρανούς πρόσφυγες\nΜεταξύ των θεμάτων που συζητήθηκαν ήταν η διέλευση των προσφύγων από την Ουκρανία, κοινή ανησυχία Ουγγαρίας και Ρουμανίας. Η συνάντηση πραγματοποιήθηκε μετά από αίτημα του Πρέσβη της Ουγγαρίας στο Βουκουρέστι, Botond Zákonyi, στο πλαίσιο των καλών σχέσεων μεταξύ Ρουμανίας-Ουγγαρίας.\nΣτο πλαίσιο αυτό, ο Μητροπολίτης Ιωάννης επανέλαβε την ανησυχία της Εκκλησίας για βοήθεια προς τους Ουκρανούς που έχουν καταφύγει στη Ρουμανία και γνωστοποίησε τις προσπάθειες Επισκοπών, ενοριών και μοναστηριών, που παρέχουν ηθική και υλική υποστήριξη στους πρόσφυγες.\nΕν τέλει, ο Μητροπολίτης Βανάτου ευχαρίστησε τον εκλεγμένο πρέσβη για τη διπλωματική προσπάθεια που κατέβαλε, προκειμένου να ξεμπλοκάρει τη διέλευση Ουκρανών μεταναστών από τα Ρουμανο-Ουγγρικά σύνορα.\nΑπό το πρωί της Παρασκευής, 172.935 Ουκρανοί πολίτες έχουν εισέλθει στη Ρουμανία, εκ των οποίων οι 58.106 παρέμειναν στη χώρα. Ένα σημαντικό μέρος όσων εισήλθαν στο Sighetu Marmației, στην κομητεία Maramureș, συνέχισαν τη διέλευση προς τα δυτικά, μέσω της Ουγγαρίας.\nΗ γυναίκα στην Ορθόδοξη πίστη και η Πλατυτέρα των Ουρανών στο δρόμο της προσφυγιάςΟ αγώνας της Κύπριας μάνας, συζύγου και αδελφής συνεχίζεται